Cilj je ostvaren. Crveno-bele su ponovo u eliti - CZBG portal\nCilj je ostvaren. Crveno-bele su ponovo u eliti\nStonoteniserke Crvene zvezde uspešno su završile sezonu koja ni za koga nije bila laka. Naše devojke su još od septembra prethodne godine na plećima imale pritisak ekspresnog povratka u elitni rang srpskog ženskog stonog tenisa, a na kraju su cilj ostvarile na najlepši mogući način i to u našoj kući u dvorani na zapadnoj tribini stadiona „Rajko Mitić“.\nOdustajanjem ekipe Obilić-Aleve iz Novog Kneževca postalo je jasno da jednom pobedom u duelim sa Vojvodinom 2011 i Čokom crveno-bele obezbeđuju povratak u Super ligu. Tako je i bilo, devojke ništa nisu prepuštale slučaju i već u prvom duelu slavile su i rešile sve dileme.\nSTK Vojvodina 2011 Novi Sad – STK Crvena zvezda 2:4\nU uvodu meča Emilija Tiragić je prilično lako savladala Mariju Stajić pa se pojavila i zebnja da sve ovo možda i ne bude baš onako kako smo očekivali. Ipak, vrlo brzo su Neda Kandić i Minja Vladimirov postavile stvari na svoje mesto, donele prednost našoj ekipi, a „završni udarac“ Novosađankama zadale su Marija Stajić i Minja Vladimirov. Posebno treba istaći mladu i supertalentovanu Minju Vladimirov koja je u duelu sa Milijanom Dujaković gubila 2:0 u setovima, ali je u tom momentu pored nesumnjivog kvaliteta pokazala i mentalnu stabilnost, preokrenula rezultat i Crvenoj zvezdi i zvanično donela plasman u Super ligu.\nVečernji termin doneo je našim stonoteniserkama duel sa ekipom Čoke koja je pre toga pobedom nad Novosađankama takođe obezbedila plasman u stonotenisku elitu za narednu sezonu. Ekipa protiv koje smo i u ligaškom delu sezone vodili žestoke borbe bila je fizički spremnija i ostvarila trijumf.\nSTK Crvena zvezda – STK Čoka 1:4\nOpravdanje našim devojkama, ako je opravdanje uopšte i potrebno, je činjenica da su odmah nakon prvog susreta i trijumfa pohitale u dvoranu SC „Vizura“ gde su zdušno bodrile klupske kolege u polufinalnom duelu plej-ofa.\nNepotrebno je bilo šta opširnije izlagati o duelu sa ekipom Čoke. Cilj je ostvaren. Izboren je povratak u elitu i sada sledi priprema svih segmenata kluba da i u Super ligi naše devojke predstavljaju značajan faktor jer to zaslužuju i to mogu. Pre toga, upućujemo čestitke svim devojkama, trenerima, kao i rukovodstvu kluba na plasmanu u Super ligu Srbije.\nTagoviSTK Crvena zvezda stoni tenis\nMonografija Mačevalačkog kluba na poklon Vladimiru Cvetkoviću


Dani austrijskog filma od 23. do 27. septembra u Beogradu\nTanjug 16. septembra 2021. 13:17\nBEOGRAD – Festival „Dani austrijskog filma“ prikazaće osam savremenih ostvarenja i pet značajnih za istoriju te kinematografije od 23. do 27. septembra u Kulturnom centru Beograda (KCB) i Jugoslovenskoj kinoteci, najavili su danas organizatori.\nSlogan manifestacije je „Velika očekivanja“, a fokus oba programa je „na ženama u kinematografiji – ispred i iza kamere, na velikom platnu i kroz teme koje nazivamo ‘ženskim'“, saopštio je Austrijski kulturni forum.\n„Nemamo konačan odgovor na pitanje: ‘Šta je ženski film?’, ali čini nam se da je od njega mnogo važniji prostor za njegovo problematizovanje, istraživanje, diskusiju. Upravo to je cilj i želja ovog festivala“, istakla je selektorka manifestacije Staša Bajac.\nKako je najavljeno, „Dane austrijskog filma“ će 23. septembra (19:00) u KCB-u otvoriti sekretar za kulturu Grada Beograda Ivan Karl, nakon čega će biti prikazan film “Tlo pod mojim nogama” rediteljke Mari Krojcer.\nU glavnom programu u KCB-u će biti prikazani 24. septembra “Ostajemo još malo” Araša T. Riahija (19:00) i “Mali DŽo” DŽesike Hausner (21:00), a 25. septembra “Stiks” Volfganga Fišera (19:00) i “Hvala na bombardovanju” Barbare Eder (21:00).\nFestival nastavljaju 26. septembra “Ja, životinja” Katarine Mukštajn (19:00) i “Kraljica Cigana” Huseina Tabaka (21:00), a zatvara ga u KCB-u 27. septembra horor film “Koliba” Veronike Franc i Severina Fiale (19:00).\nKako je najavljeno, prateća selekcija u Jugoslovenskoj kinoteci posvećena je dvema značajnim ženama sa početaka austrijske kinematografije – glumici Hedi Lamar i rediteljki i producentkinji Luize Kolm-Flek.\nDirektor Austrijskog filmskog arhiva Nikolas Vostri, zaslužan za pronalaženje prvog srpskog igranog filma „Karađorđe“, govoriće 24. septembra na temu “Vek velikih očekivanja – žene u istoriji kinematografije kroz prominentne primere Austrijanki – Hedi Lamar i Luize Kolm-Flek”.\nRazgovor sa Vostrijem kao gostom Jugoslovenske kinoteke prethodiće prikazivanju restaurirane kopije filma „Ekstaza“ (1933) reditelja Gustava Mačatija sa Lamar u glavnoj ulozi.\nKinoteka će 25. i 26. septembra prikazati holivudske filmove sa Lamar „Petrolej“ (1940) i „Moj špijunče“ (1951), kao i ostvarenja druge žene u istoriji svetske kinematografije Kolm-Flek „Devojka na krstu“ (1929) i „Varšavska citadela“ (1930).\nFestival organizuje Austrijski kulturni forum u saradnji sa KCB-om.\nFestival “Slobodna zona“ od 4. novembra u Beogradu, Novom…


Pale cijene industrijskih proizvoda za izvoz\nCijene proizvođača industrijskih proizvoda za izvoz u Crnoj Gori su u martu bile u prosjeku 0,8 odsto niže nego u februaru, pokazuju podaci Monstata.\nIz Monstata je saopšteno da su izvozne cijene industrijskih proizvoda u martu porasle 16,4 odsto u odnosu na isti mjesec prošle godine.\nStopa rasta cijena proizvođača industrijskih proizvoda za izvoz u prva tri mjeseca ove godine je u odnosu na uporedni period prošle iznosila 16,6 odsto.\nCijene industrijskih proizvoda iz uvoza su u februaru u odnosu na januar bile u prosjeku više 0,1 odsto.\n“Uvozne cijene industrijskih proizvoda su u februaru u odnosu na isti mjesec prošle godine bile niže 3,1 odsto”, navodi se u saopštenju.\nPad cijena industrijskih proizvoda iz uvoza u prva dva mjeseca iznosio je 3,2 odsto u odnosu na isti prošlogodišnji period.\nOznake cijene izvoz monstant proizvodi uvoz\nZirat banka zakupila trećinu zgrade Zetagradnje


Bečejski mozaik 01 jul 2020\nNavodi se da se dnevno registruje 20 do 25 novozaraženih u Novom Sadu, što je povećanje u odnosu na period od mesec dana unazad, kada su dnevno registrovani jednocifreni brojevi obolelih u Vojvodini.\n„Preko 90% obolelih je bez simptoma ili sa blagom kliničkom slikom, a oboleli sa težom kliničkom slikom su hospitalizovani u Kliničkom centru Vojvodine. Učešće težih slučajeva u strukturi obolelih je prepolovljeno u periodu maj-juni u odnosu na period mart-april. Ova situacija posledica je kretanja Covid-19na široj teritoriji Srbije i evropskog prostora u celini. Od početka epidemije u Srbiji u martu do 30.06.2020. godine, u Novom Sadu je registrovano 369 slučajeva koji su potvrđeni RT PCR metodom, dok je u istom periodu u AP Vojvodini registrovano ukupno 1.382 slučaja“, piše na sajtu Instituta i dodaje se da je u tom institutu od početka epidemije do sada urađeno više od 22.000 PCR analiza na prisustvo SARS CoV2 virusa.\nInstitut za javno zdravlje Vojvodine poziva građane Vojvodine da se i dalje ponašaju odgovorno i preporučuje da se striktno pridržavaju svih mera predostrožnosti i uputstava nadležnih epidemioloških službi, kao što su poštovanje fizičke distance na otvorenom prostoru od najmanje 1 metra, izbegavanje zadržavanja u zatvorenom prostoru u kojem boravi velik broj ljudi, nošenje zaštitnih maski u zatvorenom prostoru gde je veći broj ljudi (javni prevoz, kafići, restorani, pijace i sl.) i redovno pranje ruku, odnosno upotreba dezinfekcionih sredstava na bazi alkohola.\nPreporučuje se osobama koje su bile u kontaktu sa potvrđenim slučajevima da ostanu u samoizolaciji 14 dana od poslednjeg kontakta.\nViše iz ove kategorije « Kraj školske godine: Nastava na daljinu do 29. maja\tInstitut za javno zdravlje Vojvodine: Raste broj obolelih od koronavirusa u Vojvodini i u Novom Sadu »


Opštinsko veće o sportu, saobraćaju i ekologiji -\nČlanovi Opštinskog veća opštine Aleksinac su na jutrošnjoj sednici podržali predlog nadležne Komisije da se povećaju ovogodišnja izdvajanja iz budžeta za sport. Nedavnim rebalansom opštinske kase od dodeljena 2,3 miliona dinara, dva miliona pripašće Sportskom savezu opštine Aleksinac, a 300.000 dinara Savezu za školski sport na ime troškova za zdravstveni pregled sportista. Većnici su se saglasili i sa preraspodelom sredstava određenim klubovima. Zbog prelaska u veći rang takmičenja Fudbalskom klubu „OFK Napredak 1929” uvećana su sredstva za 350.000 dinara, kao i KMF „Aleksinac 2015” za 250.000 dinara. Zbog postignutih rezultata, iz opštinske kase dobiće više i Džudo klub „Aleksinac” i Šahovski klub „Lav”. U 2018. godini za pomoć sportskim klubovima i savezima ukupno će biti podeljeno 25.765.000 dinara.\nČlanovi opštinske vlade usvojili su i Izveštaj o prošlogodišnjem radu Saveta za bezbednost na putevima na teritoriji opštine Aleksinac. Od realizovanih aktivnosti izdvajaju se kupovina obeležavajućih prsluka za prvake, podela rotacionih svetala za traktore, propagandne akcije na unapređenju bezbednosti saobraćaja i drugo. Što se tiče finansija, od 5.756.674,oo, planiranog rashoda u 2017. godini, potrošeno je svega 1.600.154 dinara.\nOpštinsko veće je potvrdilo nedavno telefonsko izjašnjavanje o Predlogu programa korišćenja sredstava budžetskog fonda za zaštitu životne sredine za 2018. godinu i uputilo ga na saglasnost Ministarstvu zaštite životne sredine. Ovim predlogom Fondu je na raspolaganju blizu 41 milion dinara, od kojih su planiranih 16 miliona iz naknade za zaštitu i unapređenje životne sredine, dok je 24.929.963,oo dinara neraspoređeni višak prihoda iz ranijih godina. Najviše sredstava, blizu 33 miliona, biće izdvojeno za uklanjanje neuređenih deponija po nalogu nadležnih organa i ove poslove najčešće obavlja JKP „Komunalne usluge”, a nešto manje od 12 miliona planirano je da se izdvoji za nabavku različitih tipova posuda i druge opreme za razvrstavanje i prikupljanje otpada, kao i neophodnih vozila. Predviđena su i sredstva za aktivnosti nevladinog sektora u oblasti zaštite životne sredine koja bi se dodeljivala konkursom. Stručni saradnik u Opštinskoj upravi iz ove oblasti Vladimir Nikodijević upozorio je Veće da će realizacija pojedinih predviđenih aktivnosti zavisiti i od regulisanja određenih pravnih problema, kao što je eksproprijacija zemljišta i drugo.\nOvog puta pred članovima Opštinskog veća našlo se samo jedno Rešenje o vansudskom poravnanju za nadoknadu štete usled ujeda napuštenih životinja i to sa jednim građaninom sa Aleksinačkog Rudnika kome je pripalo 33 hiljade dinara.\nOpštinska vlada dala je i saglasnost na preliminarni predlog za izdvajanje sredstava iz budžeta namenjenih sportu u 2019. godini u visini od 25 miliona dinara. Nakon usvajanja budžeta, krajem godine, konačno će biti odlučeno koliko se planira budžetskih sredstava namenjenih sportu za sledeću godinu.\nPrevious Post:Mačori najbolji kuvari\nNext Post:Počela radionica kaligrafije


Obama: Avganistan neće biti utočište terorista\nAmerički predsednik u iznenadnoj poseti Avganistanu, 3. decembar 2010.\nAmerički predsednik Barak Obama poručio je američkim vojnicima u Avganistanu, tokom iznenadne posete toj zemlji da se uspešno nose sa Talibanima i obećao da Avganistan nikada više neće biti utočište za teroriste.\nObama se u američkoj vojnoj bazi Bagram, u okolini Kabula, obratio hiljadama vojnika rekavši im da uspevaju u nastojanima da prekinu inicijativu Talibana i da će na kraju ostavriti svoju misiju u toj zemlji.\nObama se takođe zahvaliio koalicionim snagama za njihovu - kako se izrazio - "izuzetnu" službu tokom više od devet godina ratovanja i za žrtvu koju podnose samim tim što su daleko od svojih domova.\nAmerički predsednik neočekivano je stigao u Avganistan kasno sinoć, nekoliko dana pre nego što bi Bela kuća trebalo da objavi dugo očekivanu analizu ovog, sve nepopularnijeg, rata.\nLoši vremenski uslovi primorali su Belu kuću da otkaže planirani susret u četiri oka između Obame i avganistanskog predsednika u Kabulu, ali je američki predsednik obavio telefonski razgovor sa Hamidom Karzaijem.


kolima udaljenosti od centra grada, ovaj hotel se nalazi u ulici 5140 American Boulevard West, a pozicija mu je zapad za grad Bloomington. Sve to ga čini idealnim za otkrivanje grada i okoline.U hotelu Hilton Garden Inn Bloomington pronaći ćete sve usluge, a posebno: Restoran, Room Service, Bar, Recepcija otvorena 24 sata, Teniski teren, Sobe za nepušače, Poslovni centar, Perionica, Besplatan parking, Ekspres prijava/odjava gostiju, Klimatizovano, Satelitska televizija. Kategorija mu je tri zvezdice, a stil Luksuzan.Pripada hotelskom lancu Hilton Hotels.Ima brzu internet konekciju.Uživajte u pogodnostima koje ovaj hotel pruža, kao što je na primer teretana. Ovaj hotel pruža i posebne pogodnosti, kao što je na primer: tereni za golf u blizini.Još korisnih informacija:U ovom hotelu biće Vam na raspolaganju besplatan parking.\nNa 9 minuta kolima udaljenosti od centra, ovaj hotel u ulici 5401 Green Valley Drive sa pozicijom zapad za grad Bloomington, idealan je za otkrivanje svih lepota grada, bez obzira da li ostajete samo 515 m -


NAPOMENA: Tabela sa terminima posta za dijetu po mesečevim menama za mesec SEPTEMBAR 2010. godine data je na kraju ovog teksta !\nDijeta po mesečevim menama ima svoja dva oblika, zavisno od toga da li želite da u neku vašu omiljenu dijetu uključite znanje o mesečevim menama i ciklusima koje određuje kretanje meseca, ili pak želite da smršate uz puni post od četiri odvojena dana u toku meseca poštujući samo ritam meseca. Za ovu drugu varijantu prilažemo tabelu sa tačnom satnicom za sprovođenje potpune mesečeve dijete.\n1) Parcijalna mesečeva dijeta: Usklađivanje već postojeće dijete sa mesečevim menama\nZa vreme rasta meseca telu se lakše dovodi energija i tada se ona lakše i čuva. Tokom ovog perioda se zato lako dobija na težini. Važi i obrnuto, kada mesec pada.\nU dve nedelje posle punog meseca, kada on „gubi na svetlosti“, telo bolje troši energiju i kalorije, lakše se znoji i luči otrove, pa su fizičke vežbe i kretanje u ovom razdoblju još delotvornije. Zato je lakše tokom perioda opadanja meseca izgubiti na težini.\nOvo saznanje možete iskoristiti tako da svaku kratkotrajnu dijetu, ukoliko je kraća od dve nedelje, primenjujete u fazi opadanja meseca! Tako ćete imati više uspeha na vašem putu ka vitkosti…\nZa mesečeve mene u toku cele 2010. godine konsultujte tabelu uz tekst o mesečevim menama – link!\n2) Potpuna mesečeva dijeta: Puni post oko mladog meseca, prve četvrti, punog meseca i poslednje četvrti meseca.\nPoslednjih godina je veoma popularna dijeta u odnosu na mesečeve mene po kojoj se na telesnoj težini gubi ako se potpuno posti četiri dana u mesecu, vremenski usklađeno sa mesečevim menama.\nCentralna ideja je da se u periodu od oko 24 sata za vreme jedne od četiri mesečeve mene potpuno gladuje. Potpuna dijeta podrazumeva da se unosi samo voda, a ne unosi nikakva hrana. Dan posle potpunog gladovanja treba jesti tečnu i lakšu hranu, a ne prejedati se. Za one koji se iz raznih razloga ne mogu potpuno uzdržati od hrane savetuje se da uzmu malo voća ili povrća, ali će to donekle umanjiti efekat dijete. Uz vodu se još mogu koristiti i biljni nezaslađeni čajevi.\nUz ovu dijetu se kilogrami gube polako i ne dolazi do poremećaja metabolizma jer je usklađena sa prirodnim ciklusem meseca. Najbolje je započeti dijetu za vreme punog meseca jer se tada najviše gubi na težini.\nGrubo pravilo je da se za jednu mesečevu menu smanji težina za do dva kilograma, a da se do sledeće mene dobije negde oko 1 kilogram. Tako se za mesec dana težina može smanjiti do četiri kilograma. Ukoliko se ne prejedate i budete umereni u jelu i piću u periodu između mesečevih mena možete za 6 meseci ovakve dijete smanjiti vašu težinu i preko 20 kg !\nVažan uslov uspeha u ovoj dijeti je imati dovoljno kvalitetnog sna tokom noći, što uključuje odlazak na spavanje najkasnije u ponoć, a poželjno je i ranije. San je takođe vezan za mesečevu energiju i nedovoljno kvalitetnog sna može poremetiti prirodni hormonalni ritam kod čoveka pa i samu reakciju tela na dijetu.\nVažno je pre svake dijete otići na konsultaciju sa svojim lekarom, a naročito ako imate bilo kakve hronične zdravstvene probleme. Dijetu držite na vašu odgovornost!


pink.rs | Mirković: Opozicija ne može da se suoči sa argumentima SNS\nŠef odbornicke grupe Srpske napredne stranke (SNS) u Skupštini Beograda Aleksandar Mirković izjavio je danas povodom nedolaska opozije na jučerašnju sednicu gradskog parlamenta da to pokazuje da ne mogu da se suoče s političkim neistomišljenicima, niti da se bore sa argumentima SNS-a.\nMirković je rekao da je "opoziciji lepše da sedi ispred Skupštine grada svega desetak minuta i da na Tviteru glumi jake i hrabre političare nego da se argumentima suoči s političkim neistomišljenicima".\n- Osnovni razlog zbog kojeg se opozicija ne pojavljuje na sednicama gradske i republicke skupštine jeste taj što oni ne mogu da istrpe istinu, kao i da se bore s brojnim argumentima SNS-a. Draganu Đilasu nije lako da sluša koliko je bio nesposoban kao gradonacelnik, da nije izglasao nijednu dobru odluku za grad i građane, pa je opozicija totalno nemoćna - rekao je Mirković.\nOn je naveo da, s druge strane, vlast vredno radi i da se to može videti na svakom koraku po rekonstrukciji ulica, puteva, uređenju i centralnih i najudaljenijih delova prestonice i da opozicija bojkot koristi kao odbrambeni mehanizam.\nMirković je dodao da je 2011. i 2012. godine kada je bio odbornik za vreme Đilasove vlasti, dao predlog da se sednice Skupštine grada prenose uživo na Studiju B i da je bio odbijen, dok danas građani svaku sednicu mogu pratiti uživo i tačno videti ko i kako radi.\nPovodom najave opozicije da će bojkotovati predstojeće izbore, Mirković je ocenio da oni bojkotuju sve što podrazumeva rad, ali da "novac ne bojkotuju nikada, budući da je svako od odbornika iz Saveza za Srbiju do sada prihodovao 80.000 dinara kao odborničku naknadu, iako se na sednicama nisu pojavljivali".\n- Bojkotom pokazuju da nisu spremni za izbore, jer to znači da u kampanji predstave ideje i rezultate koji ne postoje. Đilas nema šta da predstavi jer je Beogradu ostavio samo dugove, afere i katastrofu. Ostavio nam je dug od 1, 2 milijarde evra - rekao je Mirković.\nIstiče da je apsurdno da Đilas sada govori o besplatnim vrtićima i udžbenicima, a oštetio je 15.000 porodica. Komentarišući aferu "Dajrekt medija", Mirković ističe da su svi znali da je preko te privatne firme bivši gradonacelnik sarađivao s državnim RTS-om, zloupotrebio svaki svoj položaj i kontrolisao sve medije.\n- Budžet države oštećen je za stotine miliona dinara, pa se zato radujem što istraga daje rezultate - dodao je Mirković.\n- Danas u Srbiji nema zaštičenih i nedodirljivih, već su svi pred zakonom jednaki i svako ko počini bilo kakvo krivično delo odgovaraće jednako. Tako će biti dok god Srpska napredna stranka bude na vlasti jer je to pravda i tako treba da budeš - zaključio je Mirković.


“Er Srbija” još bez odluke o dodatnom otpuštanju radnika | Istinomer vesti\nFoto: FoNet/Er Srbija\n“Er Srbija” još bez odluke o dodatnom otpuštanju radnika\nOdluka o eventualnom smanjenju broja zaposlenih u “Er Srbiji”, koju bi trebalo da donesu Nadzorni odbor i izvršni menadžment kompanije, još nije usvojena, rečeno je juče agenciji “Beta” u domaćoj avio-kompaniji.\n“Usled izražene sezonalnosti u avio-industriji, potreban broj zaposlenih u ‘Er Srbiji’ se povećava i smanjuje tokom godine. Pored toga, inovacije i različiti kratkoročni projekti takođe mogu da utiču na promene broja zaposlenih u kompaniji, kao što su uvođenje širokotrupnog aviona ‘erbas A330’, čarter-letovi tokom letnje sezone, kao i uvođenje Sabre, potpuno nove IT platforme za prodaju i rezervaciju karata”, naveli su u “Er Srbiji”. Prema pisanju “Danasa”, kompanija planira da otpusti još 100 radnika i otkaže zakup prostorija u novobeogradskom naselju “Belvil”, pa će se menadžment preseliti u zgradu nekadašnjeg JAT-a, na aerodromu “Nikola Tesla”. Ipak, kako je rečeno “Beti”, “Er Srbija” ostaje u “Belvilu”. “Kada je reč o poslovnom prostoru koji ‘Er Srbija’ poseduje na Aerodromu ‘Nikola Tesla’ plan je da se taj prostor iskoristi za objedinjavanje pojedinih službi koje trenutno posluju na različitim lokacijama, a u cilju postizanja bolje efikasnosti i racionalizacije troškova”, navode u ovoj kompaniji. Inače, “Er Srbija” ranije je otpustila 30 radnika u administraciji i zatvorila poslovnice u Nišu, Novom Sadu i Užicu, u skladu sa poslovnom politikom smanjenja troškova i efikasnijeg poslovanja. Kako su nedavno objavile “Južne vesti”, poslovnica “Er Srbije” u Nišu prestala je da radi 1. avgusta.\nPodsetimo, “Er Srbija” saopštila je da je “treću godinu zaredom poslovala sa dobitkom i da je u 2016. ostvarila neto profit od 900.000 evra”. Međutim, nije navedeno da je to čak četiri puta manje od dobiti koju je kompanija ostvarila 2015. godine, kada je profit iznosio blizu četiri miliona evra. Takođe, u Finansijskom izveštaju ove kompanije, objavljenom na sajtu Agencije za privredne registre, navodi se da je “Er Srbija” u 2016. od države dobila 40 miliona evra subvencija.\nOEBS: Trampove izjave o medijima duboko problematičneUsvojene izmene i dopune Zakona o poljoprivrednom zemljištu


Trump najavio skoro oslobađanje trojice Amerikanaca iz Sjeverne Koreje – In reformator\nTrump najavio skoro oslobađanje trojice Amerikanaca iz Sjeverne Koreje\nMaj 3, 2018 Urednik 252 Views Donald Trump, sad, svijet\nPredsjednik Sjedinjenih Američkih Država (SAD) Donald Trump najavio je da će Sjeverna Koreja uskoro osloboditi trojicu pritvorenih američkih državljana, javlja Anadolu Agency (AA).\nTrump je posredstvom Twittera saopćio da je Sjeverna Koreja spremna pustiti na slobodu trojicu američkih “talaca“ i pohvalio se kako je to bila nemoguća misija administraciji njegovog prethodnika Baracka Obame.\nRanije je južnokorejski aktivist Choi Sung-yong saopćio da su američki državljani u Sjevernoj Koreji početkom ovog mjeseca premješteni iz kampa na prinudni rad u hotel.\nKim Hak-song, Tony Kim i Kim Dong-chul su američki državljani koji su u Sjevernoj Koreji uhapšeni u razdoblju od 2015. do 2017. godine, a zvanični Pjongjang ih tereti za neprijateljske i špijunske aktivnosti.\nZa nekoliko sedmica se očekuje historijsku susret Američkog predsjednika Donalda Trumpa i sjevernokorejskog lidera Kim Jong-una od kojeg se očekuje da okonča sjevernokorejsku nuklearnu prijetnju i krizu na Korejskom poluotoku.\n← Mladi plivači iz 12 zemalja na Balkanijadi u Sarajevu\nKrajem marta u BiH nezaposleno 466.330 osoba →


Privredna komora RS: Primjena adaptiranog SSP-a izazvaće velike štete domaćim privrednicima – dijalogin.tv\nPrivredna komora RS: Primjena adaptiranog SSP-a izazvaće velike štete domaćim privrednicima\nPrimjena adaptiranog Sprazuma o stabilizaciji i pridruživanju BiH sa Evropskom unijom, koja je počela danas, izazvaće velike štete za poljoprivredne proizvođače i prehrembenu industriju, zbog ukidanja carina na uvoz roba iz Evropske unije.\nPrivredna komora Republike Srpske pozvala je sve nadležne institucije i druge faktore da se aktivno uključe u pronalaženje mjera u cilju zaštite domaće proizvodnje i proizvođača, te pronalasku eventualnih rezervi kako bi se obezbijedila dodatna sredstva za podršku i podsticaj našoj privredi, odnosno poljoprivredi.\nU novonastaloj situaciji, neophodno je dodatne snage usmjeriti na podizanje svijesti naših potrošača o značaju kupovine domaćih proizvoda, te uspostaviti bolji nadzor nad tržištem.\nTakođe, potrebno je raditi na prevazilaženju barijera koje postoje u međuentitetskim odnosima, što je posebno važno za RS u kojoj je, ako posmatramo cijelu BiH, poljoprivredna proizvodnja dominantno bazirana. S tim u vezi, potrebno je cjelokupnu proizvodnju i u RS-u i u Federaciji BiH tretirati kao domaću, jer plasman proizvoda na cijelo tržište BiH, koje broji skoro četiri miliona stanovnika, nije zanemarivo. Na taj način, djelimično bi gubici, koje će primjenom adaptiranog SSP-a pretrpiti domaća privreda, bili smanjeni.\nOsim toga, aktivnosti bi trebalo usmjeriti i na razvoj domaćih trgovinskih lanaca u kojima bi prioritet u plasmanu proizvoda imali domaći proizvođači.\nPodsjećamo da ranije preduzete mjere u cilju predupređivanja negativnih posljednica primjene adaptiranog SSP-a, nažalost, nisu dale očekivane rezultate.\nNaime, Ministarstvo poljoprivrede Njemačke dalo je obećanje da će pružiti podršku poljoprivrednim proizvođačima u BiH, ali to se nije dogodilo. Na kraju, obećana podrška svela se na tehničku i savjetodavnu pomoć, ali ni ta pomoć još nije realizovana.\nImajući u vidu složenost ukupne situacije, Privredna komora RS-a poziva sve subjekte na racionalan pristup rješavanju problema, kako se problem proistekao iz primjene adaptiranog SSP-a ne bi negativno odrazio na širi krug privrednih subjekata.\nDetalji slučaja koji je uznemirio Sarajevo: Tijelo muškarca pronađeno na stanici\nLast 30 Days Visits: 62.600\nTotal Visits: 3.220.087


U prepunoj sali Kulturnog centra večeras su u okviru godišnjeg koncerta GKUD „Alat Svislajon“, umijeće u narodnoj igri i pjesmi trebinjskoj publici pokazali prvi izvođački, seniorski i ansambl veterana.\nIzvodili su igre iz Hercegovine, Pčinje, Krajišta, Gnjilana, Šumadije, Makedonije…\nSplet pjesama izvela je i vokalna grupa GKUD-a Nagorkinje, a kao posebna gošća nastupila je crnogorska pjevačica etno i duhovne muzike Danica Crnogorčević.\nPrisutnima se obratio predsjednik „Alata“ Nedeljko Lambeta i istakao da je ovaj godišnji koncert humanitarnog karaktera.\n„Ove godine smo jači za trougao bratimljenja koji čine Banjaluka – Pale – Trebinje, odnosno Krajina – Romanija – Hercegovina, vjerujte mi da je to stub folklora Republike Srpske. Ovaj koncert smo organizovali zajedno sa Fondacijom ‘Sveti Vukašin’ i zahvalio bih se njenim članovima i svim humanim ljudima, koji nas svaki dan uče da moramo biti ljudi“, kazao je Lambeta.\nIspred Fondacije „Sveti Vukašin“ otac Aleksandar Šmanja je prisutne pozdravio od episkopa Dimitrija, koji nije bio u mogućnosti da prisustvuje večerašnjem koncertu.\n„Fondacija, kao što znate, dejstvuje na prostoru Hercegovine, brinući o nevoljnima i potrebitima, koliko možemo, a možemo koliko smo zajedno. Gledajući ove ljude koji su započeli svoju slavu plesom i igrom, slavu anđela Arhanđela Mihaila, i djelujući mi kao anđeli na zemlji, koji radosno proslavljaju ime Božije i osjećajući nas sve koji gledamo to, kao da sam se popeo na nebo i osjetio radost i ljepotu onoga što dolazi. Ono što dolazi i što treba da dočekamo otvorenog srca jeste ljubav Božija, koja prilazi svima nama“, kazao je otac Aleksandar Šmanja.\nNakon obraćana prikazan je i kratki film o radu fondacije.\nSav prihod od prodatih ulaznica namijenjen je Fondaciji „Sveti Vukašin“.\nkud alatdanica crnogorcevic\nDanica Crnogorčević za “Jadran Trebinje”:Uvijek ćemo, u svakoj volji i nevolji, pjevati sa istim žarom


Zaključeno je da Transkripti genocida predstavljaju veoma značajan resurs za interdisciplinarni pristup istraživanju genocida\nODRŽANA KONFERENCIJA Političke odluke i odgovornost: Od Sarajeva do Srebrenice\nKonferencija na Fakultetu političkih nauka Foto: FPN\nPovodom Dana Grada Sarajeva – 6. aprila, na Fakultetu političkih nauka Univerziteta u Sarajevu održana je konferencija “Političke odluke i odgovornost: Od Sarajeva do Srebrenice” koju su zajednički organizirali Fakultet političkih nauka UNSA i Memorijalni centar Srebrenica.\nNa konferenciji se govorilo o projektu “Transkripti genocida”, koji je realizirao Memorijalni centar Srebrenica, ali i o različitim aspektima pitanja kažnjivosti i odgovornosti lica koja su kroz rad tzv. Skupštine srpskog naroda u Bosni i Hercegovini/Narodne skupštine Republike Srpske od 1991. do 1996. godine podržavala, zagovarala i učestvovala u donošenju političkih odluka koje su za svoju posljedicu, između ostalog, imale opsadu Sarajeva i genocid u Srebrenici, saopćeno je sa Fakulteta političkih nauka u Sarajevu.\nInformacije o opsadi Sarajeva\nKada se govori o genocidu, govori se o apsolutnom zločinu, poručio je dekan Fakulteta političkih nauka Univerziteta u Sarajevu prof.dr. Sead Turčalo, koji se zahvalio Memorijalnom centru Srebrenica na saradnji i interesu da ovaj projekat bude predstavljen upravo na Fakultetu političkih nauka.\nDirektor Memorijalnog centra Srebrenica dr. Emir Suljagić govorio je o tome zašto je Dan Grada Sarajeva odabran kao trenutak da se predstave Transkripti genocida, te pojasnio koliko je ovaj projekat značajan, jer je dotad nominalno javne dokumente učinio dostupnim i lako pretraživim svima. Dr. Dževad Mahmutović, predsjednik Upravnog odbora Memorijalnog centra u Srebrenici, pojasnio je da se u transkriptima nalaze značajne informacije o opsadi Sarajeva i događanjima u Sarajevu za vrijeme agresije.\nSvjesnost o dimenziji genocida\nProf.dr. Edina Bećirević, profesorica i istraživačica u oblasti istraživanja genocida, govorila je o aspektima poricanja genocida sa kojima se neprestano suočavamo u Bosni i Hercegovini i regionu. Pojasnila je da transkripti ukazuju na to da su izvršioci genocida bili svjesni međunarodne dimenzije genocida i moguće međunarodne intervencije, te su stoga nastojali promovisati narativ prema kojem su za stradanja u Sarajevu i genocid u Srebrenici odgovorne žrtve.\nDr. Hikmet Karčić, istraživač u oblasti istraživanja genocida, govorio je o terminu “životni prostor” koji se spominje više puta u transkriptima, te pojasnio da su članovi tzv. Skupštine srpskog naroda u Bosni i Hercegovini/Narodne skupštine Republike Srpske bili veoma zainteresovani za natalitet i demografska kretanja. Osvrnuo se na terminologiju koja se koristi u transkriptima, kroz koju se, naveo je, uočava radikalizacija plana i genocidna namjera.\nNa konferenciji je zaključeno da Transkripti genocida predstavljaju veoma značajan resurs za interdisciplinarni pristup istraživanju genocida.\nTranskripti genocida Fakultet političkih nauka


Radničkih prava se krše i putem Zakona o zdravstvenom osiguranju FBiH | Objektivno\nHome Nekategorisano Radničkih prava se krše i putem Zakona o zdravstvenom osiguranju FBiH\nRadničkih prava se krše i putem Zakona o zdravstvenom osiguranju FBiH\nRadnička prava u Federaciji BiH ugrožena su ne samo najavom izmjene Zakona o radu, nego i aktuelnim Zakonom o zdravstvenom osiguranju kojim se onemogućavaju radnici u liječenju u slučaju povrede na radu ili oboljenja od profesionalnih bolesti, upozorio je predsjednik BOSS-a Mirnes Ajanović.\nOdredbama članova 36., 58. i 81. Zakona o zdravstvenom osiguranju, u slučaju povrede na radu i oboljenja od profesionalne bolesti – troškovi liječenja, rehabilitacije i ortopedskih pomagala padaju na teret pravnog ili fizičkog lica kod koga je osiguranik zaposlen. Nedopustivo da se za radnike kojima se plaćaju doprinosi, u šta je uključeno i zdravstveno osiguranje, u slučaju povrede na radu ili bolesti – liječenje uslovljava dodatnim plaćanjem u novčanim iznosima od više desetina hiljada maraka.\nTakva praksa je rezultirala i gašenjem većeg broja firmi zbog nemogućnosti plaćanja nastalih obaveza i blokiranja računa, te je potrebno da Vlada FBiH pripremi izmjenu Zakona o zdravstvenom osiguranju kako bi se ukinule diskriminatorske odredbe i radnicima omogućila adekvatna zdravstvena zaštita, istakao je predsjednik BOSS-a Mirnes Ajanović.\nPrevious articleTri dive oduševile publiku u tuzlanskom BKC-u\nNext articleSunce i solarij faktori rizika za obolijevanje od raka kože


Društvo Autor:Aleksandra Petrović30. avg. 202123:37 > 23:4114 komentara\nZdravstveni radnici u kragujevačkom Univerzitetskom kliničkom centru (UKC), a koji su trenutno na godišnjem odmoru, moraće da ga prekinu i na posao se vrate najkasnije do 6 septembra, stoji u naredbi koju je danas izdao vršilac dužnosti direktora te ustanove dr Predrag Sazdanović. Kako je navedeno, zbog epidemiološke situacije odmor neće moći da koriste ni zaposleni koji su na isti planirali da odu u periodu posle 6. septembra.\nU naredbi koja je danas dostavljena klinikama Univerzitetskog kliničkog centra, navodi se da zbog širenja zarazne bolesti kovid 19 i potrebe da se održi kontinuitet u pružanju zdravstvene zaštite, zaposleni zdravstveni radnici neće moći da koriste godišnji odmor počev od 6. septembra.\nIz dokumenta do koga je došao naš portal, jasno se zaključuje da je zdravstvenim radnicima zabranjen odlazak na godišnji odmor, a navedeno je i da svi medicinari koji se trenutno nalaze na odmoru, moraju da ga prekinu i na posao se vrate u što kraćem roku. U tekstu naredbe koju je potpisao vd direktora Predrag Sazdanović stoji i da postupanje suprotno ovoj naredbi predstavlja nepoštovanje radne discipline, kao i da je u izuzetnim okolnostima moguće odstupanje, ali samo uz odobrenje direktora UKC-a.\nPortal Nova.rs nezvanično saznaje da se kapaciteti UKC –a uveliko pripremaju za rad u kovid režimu, te da se u intenzivnim jedinicima svakodnevno povećava broj hospitalizovanih pacijenata kod kojih je potvrđeno prisustvo koronavirusa.\nPrema podacima kragujevačkog Instituta za javno zdravlje na lečenju u UKC trenuitno se nalaze 92 pacijenta od kojih je osam na respiratoru. U poslednjih nekoliko dana, na dnevnom nivou u Kragujevcu se testira se oko 500 građana, a skoro svaki četvrti pozitivan je na koronavirus.\ndr Predrag SazdanovićnaredbaodmorUKC Kragujevac


Više od 800 izdavača na Sajmu knjiga – Nadlanu.com\nViše od 800 izdavača na Sajmu knjiga\nnadlanu Objavljeno 27. sep 2011. / 14:42:18 0\nBEOGRAD, 27. septembra 2011. (Beta) – Medjunarodni Beogradski sajam knjiga od 23. do 30. oktobra predstaviće više od 800 izlagača, medju kojima 29 iz inostranstva, a počasni gosti manifestacije biće osam zemalja portugalskog govornog područja, najavili su u utorak organizatori.\nPredsednik Odbora Sajma knjiga Željko Ožegović rekao je na konferenciji za novinare da će na sajmu biti izložena izdanja 422 domaćih izdavača i 362 suizdavača.\n“Po mišljenju Beogradjana Sajam knjiga najveći je brend Beograda i obaveza je organizatora da se ta manifestacija stalno unapredjuje”, rekao je Ožegović govoreći o novinama ovogodišnjeg sajma.\nPrema njegovim rečima, sajam će trajati jedan dan duže nego prethodnih godina, produženo je i radno vreme do 21.00 sat, dok će izlagači i posetioci imati na raspolaganju 30.000 kvadratnih metara sajamskog prostora.\nOžegović je dodao da će na sajmu biti organizovani forumi o književnosti današnjice i problemima izdavača, radionice i izložbe, a počasne goste, književnost osam zemalja portugalskog govornog područja predstaviće Brazil, Angola i Portugal.\nTradicionalni “školski dan” na Sajmu knjiga je 27. oktobar, a 25. i 26. oktobra biće “porodični” sajamski dani. Odštampani su i posebni flajeri sa programima, spiskom izdavača i mapom sa lokacijama na kojima se oni nalaze, precizirao je Ožegović.


Rastu tenzije u Kelnu - 11.01.2016, Sputnik Srbija\nRastu tenzije u Kelnu\nGrupa Pakistanaca i jedan Sirijac napadnuti su u nemačkom gradu Kelnu, u kojem vladaju visoke tenzije zbog serije napada na žene tokom novogodišnje noći, za... 11.01.2016, Sputnik Srbija\n© AP Photo / Juergen SchwarzAntiislamski protest u Kelnu.\nGrupa Pakistanaca i jedan Sirijac napadnuti su u nemačkom gradu Kelnu, u kojem vladaju visoke tenzije zbog serije napada na žene tokom novogodišnje noći, za koje se sumnja da su ih počinili tražioci azila, saopštila je danas nemačka policija.\nU policijskom saopštenju se navodi da je grupa od oko 20 ljudi juče u Kelnu napala šest Pakistanaca, od kojih su dvojica zatražila pomoć lekara, prenela je agencija AP.\nIstovremeno je grupa od pet ljudi napala jednog Sirijca, koji je povređen, ali mu nije bila potrebna lekarska pomoć.\nPolicija istražuje da li su napadi bili rasno motivisani i da li su na bilo koji način povezani sa napadima tokom novogodišnje noći, kad je prijavljen veliki broj pljački, fizičkih i seksualnih napada, a većina osumnjičenih su izbeglice i ilegalni migranti.\nTi napadi su intenzivirali tenzije oko nemačke politike „otvorenih vrata“ tokom izbegličke krize i naveli političare da zatraže pooštrenje zakona protiv migranata koji krše zakon.


Potpisan ugovor za autoput od Novog Beograda do Surčina - Kolporter : Kolporter\n> Potpisan ugovor za autoput od Novog Beograda do Surčina\nPotpisan ugovor za autoput od Novog Beograda do Surčina\nDelegacija Srbije i kineska kompanija China Communications Construction Company Ltd (CCCC) potpisale su komercijalni ugovor za izgradnju deonice Koridora 11 od Novog Beograda do Surčina. Izgradnjom ove deonice biće kompletiran autoput do Čačka.\nKomercijalni ugovor o projektovanju i izvođenju radova na izgradnji deonice Novi Beograd-Surčin, kao dela autoputa E-763, potpisali su potpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović, v.d. direktora Puteva Srbije Zoran Drobnjak i direktor ogranka za Srbiju kompanije China Communications Construction Company Ltd Džang Sjaojuen.\nDeonica predstavlja deo autoputa “Miloš Veliki” (Koridor 11) i funkcionalnu vezu sa Beogradom, dužine 7,9 kilometara.\nUgovorena vrednost projekta iznosi 70,5 miliona dolara, a završetak radova planiran je do kraja 2021. godine. Potpisivanju ugovora prisustvovali su predsednik Srbije Aleksandar Vučić i ambasadorka Kine u Srbiji Čen Bo.


Koja vakcina je najbolja za putovanja? - TU magazin\nKoja vakcina je najbolja za putovanja?\nPutovanja danas uglavnom zavise od toga da li ste primili vakcinu, a pojedine zemlje idu čak toliko daleko da ne dozvoljavaju ulazak putnicima koji su vakcinisani određenim vakcinama\nEvropska unija je ovog meseca donela odluku da ne dozvoljava ulazak putnicima koji su primili Kovidšild, indijsku verziju vakcine AstraZeneka, jer nije odobrena od strane evropskog regulatornog tela za lekove. Kao recipročnu meru, Indija preti da neće priznati EU dugitalnu kovid potvrdu.\nOvakva odluka je odluka Evropske unije, i ne odnosi se na sve države članice, pa su Austrija, Nemačka, Slovenija, Grčka, Irska i Španija saopštile da dozvoljavaju ulazak putnicima koji su vakcinisani Kovidšild vakcinom, jer je to u osnovi kršenje ljudskih prava i pogrešna politika. Svetska zdravstvena organizacija je uz AstraZeneka vakcinu, priznala i Fajzer, Džonson i Džonson, kao i dve kineske vakcine.\nNa osnovu podataka portal VisaGuide, najprihvaćenije vakcina širom sveta, u smislu prelaska granice, je AstraZeneka, koju je odobrilo 119 zemalja, uključujući i Svetska zdravstvena organizacija. Na drugom mestu je Fajzer koji je odobrilo skoro 90 zemalja, zatim slede Džonson i Džonson. Kineske vakcine je priznalo zvanično samo nekoliko zemalja.\nNa portalu VisaGuide možete da vidite koje zemlje priznaju vacinu koje ste primili.\nPrethodni tekstZlatna plaža Kvarnera\nSledeći tekstNepoznata lepota Egejskog mora


Obeležen Dan borbe protiv trafikinga\nŠef delegacije EK u Srbiji, ministar unutrašnjih poslova i predsednica Skupštine na skupu posvećenom Evropskom danu borbe protiv trgovine ljudima\nSnimanje televizijskog filma "Sestre", na temu borbe protiv trgovine ljudima, baziranog na istinitim događajima i usmerenog ka preventivnom delovanje počelo je u Beogradu, a prvoj sceni prisustvovali su premijer Mirko Cvetković, ministar unutrašnjih poslova Ivica Dačić i šef delegacije Evropske komisije u Srbije Vensan Dežer koji su podržali borbu protiv trafikinga i putem filmskih projekata.\nEvropski dan borbe protiv trgovine ljudima obeležen je danas i u Srbiji skupom u Narodnoj skupštini koji se bavio ovim, sve većim problemom. Kako je rečeno, u borbi protiv trgovine ljudima u Srbiji su ostvareni izvesni rezultati, ali je potrebna čvršća saradnja državnih organa i nevladinih organzacija na regionalnoji globalnom nivou.\nPo rečima ministra policije Ivice Dačića policija je prethodnih godina identifikovala značajan broj žrtava, što je rezultat proaktivnog pristupa policije tom problemu i edukacije kadrova u MUP-u, ali i u pravosuđu. Zabrinjavajući su podaci, kaže ministar, da je gotovo polovina žrtava trafikinga mlađa od 18 godina ili da trgovina ljudima nema za cilj samo seksualnu eksploataciju, već i radnu ekspolataciju, prinudu na prosjačenje ili vršenje krivičnih dela:\n"Srbija je u ranije vreme bila tranzitna zemlja za trgovinu ljudima, a u poslednjem periodu najveće žrtve trgovine ljudima su u stvari srpski državljani i to uglavnom mlade žene, pa čak i deca."\n"Trgovina ljudima uz trgovinu narkoticima predstavlja praktično drugi po redu najznačajniji oblik organizovanog kriminala", rekao je srpski premijer.\nKako je rekao šef Delegacije EU u Srbiji, trgovina ljudima jedan od najgnusnijih zločina koji krši osnovna ljudska prava, prava deteta i ljudsko dostojanstvo. Svake godine u svetu 700.000 žena i dece postaju nove žrtve trgovine ljudima, a većina njih ima između 15 i 24 godine, rekao je Vensan Dežer:\n"Još jedan poražavajući broj se mora spomenuti – 44 posto žrtava je zloupotrebljeno za seksulanu eksploaticiju. Samo u Evropi oko 100.000 žena svake godine prinudno je gurnuto u ovu vrstu ekploatacije, a dobar deo njih je prošao kroz tzv. balkansku rutu."\nŠef Misije OEBS-a u Srbiji Dimitrios Kipreos naglasio je da žrtve trafikinga u Srbiji nisu više samo stranci, već su to sve češće državljani Srbije i da su i dalje većina žrtava žene i deca:\n"Misija OEBS-a je bila posvećeni partner Vladi u ovom dugom procesu tako što obezbeđivala obuku za policajce, sudije, tužioce i socijalne radnike, i pružala efikasnu podršku žrtvama trogine ljudima."\nPredsednica Skupštine Srbije je najavila da će parlamentarci uskoro dobiti Priručnik o borbi protiv trgovine ljudima. Po njenim rečima parlament je značajan partner u prevenciji trgovine ljudima, jer bez konkretnih zakona nema uspešnog procesuiranja onih koji eksploatišu druge, niti uspešne zaštite žrtava, rekla je Slavica Đukić Dejanović.


Od oktobra u RS-u povećanje penzija za 3 posto | Moja Hercegovina\nPočetna / Od oktobra u RS-u povećanje penzija za 3 posto\nOd oktobra u RS-u povećanje penzija za 3 posto\n12. Jula 2017. 11:52\nPrema najavama iz Vlade RS, odnosno resornog Ministarstva rada i boračko-invalidske zaštite, penzije će od oktobra biti veće za tri posto.\nPrevedeno na jezik brojki, najniža penzija u RS iznosi 174 KM, što znači da bi povećanjem od tri posto ona iznosila minornih 5,2 maraka više. Značajnije povećanje će osjetiti oni koji već imaju pristojne penzije, najviša u RS-u je 1.792 KM i srećnici koji je primaju na taj iznos će dobiti još 54 KM.\nProsječna penzija u RS-u iznosi 342 marke, što znači da će najveći broj penzionera od oktobra dobijati takođe zanemarivih 10 KM više.\n“Sramota je da to neko uopšte spominje kao povećanje, a još veća sramota je što izlaze u javnost s tim, šta je tri posto na ovo što mi primamo, jad i čemer neviđeni, naberu sebi po 5 ili 10 hiljada maraka mjesečno, a nama milostinju daju”, ogorčen je banjalučki penzioner Duško Vuković. I on se s penzijom od 370 KM, zarađenom u Incelu, uklapa u prosjek u RS-u.\nVukovićev nekadašnji radni kolega, a danas suparnik u šahu Radenko Radišić takođe ne gleda blagonaklono na povećanje od tri posto, ali se prema tome odnosi s dozom humora.\nOznakepenzije penzioneri povećanje


Pudarski dani u Vinskoj kući Kovačević - vino.rs\nnedelja, 21 septembar 2014 00:00\nTradicionalna vinska svetkovina Pudarski dani i ove godine svečano je obeležena u Vinskoj kući Kovačević u Irigu. U dobrom raspoloženju, domaćin Miroslav Kovačević ipak nije mogao u pozdravnom govoru da ne spomene i izuzetno lošu godinu za vinare.\n- Ovo je bila teška godina za sve vinare u Srbiji. Zbog loših vremenskih uslova rod je svuda podbacio, kvalitet grožđa je slab, tako da će biti prava umetnost napraviti dobra vina iz ove berbe. Ali, šta je tu je. Nadajmo se da ovakva godina neće skoro ponovo doći – izgovorio je Kovačević i pozvao zatim mnogobrojne prisutne da uživaju u vrhunskim gurmanskim specijalitetima tradicionalne kuhinje, po čemu je restoran Vinska kuća Kovačević nadaleko poznat, te probranim vinima iz Vinarije Kovačević.\nMiroslav Kovačević sa suprugom Anitom


Premijerovog brata tukli žandarmi iz Niša - TV ZONA PLUS - HD\nсеп 29, 2014 Andrej Vučić, Nebojša Stefanović, Parada ponosa, prekoračenje ovlašćenja, Žandarmerija\nPripadnici Žandarmerije koji su pretukli Andreja Vučića, brata premijera Srbije, tokom održavanja Parade ponosa su iz Niša, potvrdio je ministar policije.\nOni će verovatno biti suspendovani do završetka istrage koju je naredio ministar Nebojša Stefanović.\nImaćemo izveštaj šta se dogodilo . Samo moramo da identifikujemo, na osnovu snimka, svakog ko je u njemu učestvovao, rekao je Stefanović .\nDodaje da ne misli da postoji opravdanje za onakvo ponašanje. I da se iz snimka vidi da oni prekoračuju upotrebu sile prema licima koja prema njima ne primenjuju takvu vrstu sile i za to nema opravdanja.\nNisam mogao da verujem da imamo jedinicu koja je sebi dala za pravo da bilo koga na takav način dobiju batine da oni koji treba da čuvaju red i mir tako nešto počine, rekao je Stefanović.\nOn je naveo i da će tokom dana biti poznati i svi podaci o tome da li je i koliko incidenata bilo, da li je neko privođen tokom jučerašnje Parade ponosa, ali da je to „bio miran dan u odnosu na događaje prethodnih godina“.\nMinimalna plata od Nove godine 28.430,50 dinara


Politika - datum: 2020-02-20 DODIK STAVIO VETO NA ZAKLJUČAK PREDSJEDNIŠTVA BIH O DOLASKU CRNOGORSKOG PREDSJEDNIKA Milova posjeta destruktivna\nPredsjednik Crne Gore Milo Đukanović trebalo bi da 2. i 3. marta zvanično posjeti Bosnu i Hercegovinu, ali je srpski član Predsjedništva BiH Milorad Dodik stavio veto na tu odluku. Kako prenosi Beta, za zaključak da Đukanović dođe u zvaničnu posjetu BiH glasali su predsjedavajući Predsjedništva BiH Željko Komšić i bošnjački član Šefik Džaferović, dok je Dodik glasao protiv.\nDodik je taj zaključak o posjeti Mila Đukanovića proglasio destruktivnim po vitalni entitetski interes, saopšteno je poslije jučerašnje sjednice Predsjedništva BiH.\nDodik je stavio veto i na odluku o prihvatanju Sporazuma o statusu između Bosne i Hercegovine i Evropske unije o aktivnostima koje provodi Agencija za evropsku graničnu i obalsku stražu na teritoriji Bosne i Hercegovine.\nKada jedan od članova Predsjedništva BiH stavi veto na neki zaključak ili odluku, onda se o tom zaključku ili odluci izjašnjava parlament entiteta iz kojeg je član Predsjedništva koji je pokrenuo „zaštitu vitalnog nacionalnog interesa“.\nU ovom slučaju, ako Skupština RS u roku od deset dana potvrdi Dodikov veto, zaključak i odluka Predsjedništva BiH neće stupiti na snagu.


Početna » plate » Page 17\nHaradinaj najplaćeniji premijer u regionu\nPremijer Kosova Ramuš Haradinaj je nakon 100 dana od stupanja na dužnost udvostručio sebi i najbližim saradnicima – platu, prenosi Radio Slobodna evropa.\nPiše: Danas Online 22. 12. 2017.\nPlate prosvetara na nivou 2014. godine\nUprkos najavljenom povećanju plata za 10 odsto, realne zarade u obrazovanju biće na nivou iz decembra 2014, odnosno pre umanjenja za isti procenat, pa će prosečna plata prosvetnih radnika i dalje biti ispod proseka Republike.\nPiše: V. A. 6. 12. 2017.\nDržava u 2018. više daje za plate i investicije\nPrema predlogu republičkog budžeta za narednu godinu koji je poslat skupštinu, a koji je juče objavljen na sajtu Vlade Srbije, primarni deficit iznosiće svega 1,8 milijardi dinara, a kada se na to dodaju troškovi otplate dugova, on će iznositi 24,8 milijardi dinara ili 0,6 odsto BDP-a.\nPiše: M. Obradović 2. 12. 2017.\nAKPA: Povećati plate celom pravosuđu\nAlumni klub Pravosudne akademije (AKPA) izražava nezadovoljstvo zbog izostavljanja sudija, tužilaca i polaznika Pravosudne akademije iz budžetskog plana povećanja plata. Kako navode, ovakav plan je nelogičan i neopravdan.\nPiše: Danas Online 17. 11. 2017.\nEvropljanke će do kraja godine raditi besplatno\nS obzirom da je prosečna satnica žena u Evropi za 16,3% manja nego satnica muškaraca, Evropljanke će od 3. novembra do kraja godine zapravo raditi besplatno.\nPiše: Izvor: Euractiv.rs 3. 11. 2017.\nPiše: V. A. 23. 10. 2017.\nAna Brnabić: Stvoreni uslovi za povećanje penzija\nNajbolji pokazatelj uspeha ove i prethodne vlade, koja je pokrenula reformu fiskalne konsolidacije, videće se u novčaniku građana.\nPiše: FoNet 23. 10. 2017.\nPiše: M. Obradović 22. 10. 2017.\nVlada Srbije najavom o povećanju plata u sledećoj godinise oglušila o preporuke Fiskalnog saveta da ne bi smeli ići iznad pet odsto koliko je planiran nominalni rast BDP-a.\nPiše: Miloš Obradović 16. 10. 2017.\nBrnabić: O povećanju plata i penzija oko 14. oktobra\nPremijerka Srbije Ana Brnabić nije želela danas da komentariše što se špekuliše o iznosu povećanja plata i penzija ali je navela da se zvanične informacije mogu očekivati oko 14 oktobra.\nPlate će biti veće 10, a penzije pet odsto\nPlate zaposlenih u javnom sektoru biće povećane od 1. januara za deset, a penzije za pet odsto, saznaju „Večernje novosti“ u Vladi Srbije.\nStefanović: Policiji veće plate sledeće godine\nPovećanja plata u policiji će biti početkom sledeće godine, ali koliko će procenata to iznositi još se ne zna, treba sačekati konačne procene a detalji će se znati sledeće sedmice, izjavio je danas ministar unutrašnjih poslova Nebojša Stefanović.\nVulin: Povećanje plata u Vojsci je nesporno\nPovećanje plata je nesporno i biće onako kao što smo i rekli, izjavio je danas ministar odbrane Srbije Aleksandar Vulin, dodajući da je njegov stav da to povećanje ne bude linerarno i da čeka da vidi hoće li u tome imati podršku Ministarstva finansija.\nPiše: FoNet 13. 9. 2017.\nBrnabić: Bez licitiranja o povećanju plata\nNe bih da licitiram koliko će kome biti povećana plata, izjavila je danas premijerka Srbije Ana Brnabić i objasnila da vest o tome da će bezbednosnom sektoru plata biti povećana za 10 odsto nije gotova stvar, već da je to samo predlog koji su predstavnici tog sektora uputili Ministarstvu finansija.\nPiše: FoNet 6. 9. 2017.


E. Megafi: Ništa ne može zaustaviti decentralizaciju\nPortparol ICO-a, Endi Megafi, izjavio je u intervjuu za emisiju "Trougao" KIM radija da se proces decentralizacije na Kosovu odvija zadovoljavajućim tempom. On navodi da incidenti u Prištini, kada su pristalice pokreta Samoopredeljenje oštetile nekoliko desetina vozila Euleksa, nema uticaja na sprovođenje decentralizacije. ICO tesno sarađuje sa Vladom Kosova kako bi proces decentralizacije postao održiv, a prema Megafijevim rečima sporno je to, što iz Beograda u poslednje vreme ne stižu nikakvi signali. "Svaka konstruktivna preporuka je dobrodošla, ali ne postoji ništa što bi moglo da zaustavi ovaj proces", rekao je Megafi KIM radiju. On navodi da proces formiranja pripremnih timova ide veoma dobro i da se ulažu svi napori da se proces decentralizacije uspešno privede kraju. "Ambasadori EU su bili veoma jasni pre nekoliko dana u Briselu da nasilje nije prihvatljiv način vođenja debate, ali su i institucije i Vlada Kosova naglasile da su posvećene približavanju Kosova EU. Ja mislim da je i to većinsko mišljenje na ovom prostoru", naglasio je portparol ICO-a. Proces decentralizacije uspešno je počeo da se sprovodi u tri opštine namenjene srpskoj većini i to Klokotu, Ranilugu i Gračanici, gde je završeno formiranje pripremnih timova.\n19.10.2021 U srpskim sredinama 37 novoobolelih (186)


„Poletarac“ Srebrenica: I ove godine program za djecu koja kreću u prvi razred - UPSMedia „Poletarac“ Srebrenica: I ove godine program za djecu koja kreću u prvi razred – UPSMedia\njanuar 15, 2019 januar 15, 2019 urednik\nIz vrtića „Poletarac“ u Srebrenici dobili smo obavještenje koje prenosimo u nastavku.\n„Obavještavamo roditelje da će naša ustanova, u saradnji sa Ministarstvom prosvjete i kulture, i ove godine organizovati program za djecu u godini pred polazak u školu.\nProgram će biti izvođen od 1. marta do 3. maja i trajaće svaki radni dan po 180 minuta.\nPozivamo roditelje čija su djeca rođena 2012. i 2013. godine do 31. avgusta da prijave djecu za ovaj program u prostorijama Ustanove. Sa sobom ponijeti rodni list djeteta“, navedeno je u saopštenju.\nPrijave se primaju do 6. februara 2019. godine.\n← Danas na 103,5 MHz treće izdanje emisije „Đe zapelo“ – Tema „Mladi u poljoprivredi“\nVlasenica: Tradicionalni „Pohod u Pjenovac“ 3. februara →\nmaj 7, 2021, 11:41 am


► NDMBGD: Diskriminacija zaposlenih kod korišćenja javnog prevoza\nInicijativa Ne davimo Beograd optužila je gradske vlasti da zloupotrebljavaju pandemiju i vanredno stanje da bi povećali cene karata u prevozu i uvele paprenu naplatu za najsiromašnije građane i radnike koji rade privremene poslove ili ih poslodavci angažuju "na crno".\nPrema izjavama zvaničnika, javnim prevozom od 8. maja građani mogu da se voze samo ako imaju personalizovanu mesečnu Bus Plus kartu, a ako žele da koriste jednodnevnu, trodnevnu ili petodnevnu kartu, moraju imati radni nalog poslodavca.\n"Ako pogledamo šta se krije iza ove mere, videćemo da gradska vlast zapravo pokušava da 'utera' naplatu za javni prevoz, koristeći pandemiju. Dakle, svako ko je privremeno angažovan na nekom poslu ili silom prilika radi na crno, prinuđen je da plaća skuplje jednodnevne ili višednevne karte, umesto jednokratne karte od 89 dinara koja traje 90 minuta", navela je inicijativa.\nInicijativa je dodala da je prevoz potrebno obezbediti svima kojima je potreban za egzistenciju, jer je nepravedno davati prednost onima koji imaju više novca da plate skuplje karte.\n"Rešavanje problema naplate javnog gradskog prevoza ne sme se prevaljivati na kičmu siromašnih i obespravljenih, a posebno ako se ima u vidu da Beograd ima cenu godišnje karte poput Praga ili Beča, sa čijim se sistemima prevoza Beograd ne može porediti ni po kvalitetu ni po tačnosti, dok je životni standard Beograđana mnogo niži", dodaje se u saopštenju.\nTa organizacija je apelovala da se omogući građanima da stignu do posla kako bi prehranili sebe i svoje porodice.\n"Inicijativa još jednom poziva grad Beograd i da usvoji predloge biciklističkih udruženja i građanima omogući da se bezbedno kreću biciklom, jer javni provoz očigledno neće moći uskoro da proradi u punom kapacitetu", smatra Inicijativa Ne davimo Beograd.\nU klanici 'Tenis' u Nemačkoj dve trećine testiranih ima koronavirus\nNemačko Ministarstvo poljoprivrede je danas podržalo sprovođenje istrage u jednoj klanici gde je koronavirusom inficirano nekoliko stotina zaposlenih, a hiljade tek treba testirati.\nSindikat UGS "Nezavisnost" zalagaće se za zaštitu, ne samo zaposlenih radnika, već i onih koji rade na ugovore o privremeno-povremenim poslovima, rekao je danas predsednik tog...\nTramp odobrio sankcije protiv zvaničnika Međunarodnog krivičnog suda\nPredsednik SAD Donald Tramp odobrio je danas uvođenje ekonomskih sankcija i putnih restrikcija svim zaposlenim u Međunarodnom krivičnom sudu (MKS) koji vode istrage ili optužuju američke...\nKovačević: Smanjenje broja zaposlenih početkom godine nije neuobičajeno\nDirektor Republičkog zavoda za statistiku (RGZ) Miladin Kovačević danas je izjavio da smanjenje broja zaposlenih početkom godine nije neuobičajeno niti je broj zaposlenih, prema evidenciji...


Kestrin Kumnova - Biografija autora RFE - Radio Slobodna Evropa\nAutor: Kestrin Kumnova\nKosovo u poslednje dve nedelje beleži drastičan porast novoinficiranih korona virusom. Podaci Nacionalnog instituta za javno zdravlje pokazuju da je 26. jula bilo 14 novih slučajeva korona virusa, a već 11. avgusta je registrovano 888 novoinficiranih.\nU nastavku procesa trebalo bi da postoji zajednička posvećenost SAD i EU za pružanje podrške, ali i ostvarivanje pritiska na dvije strane da se postignuti sporazumi primijene, navodi izvršni potpredsjednik Atlantskog savjeta Damon Wilson.\nPandemija korona virusa mogla bi delimično skrenuti pažnju EU sa regiona Zapadnog Balkana, ali je Unija jasno pokazala da dok se bavi tim problemima ima na umu taj region, kaže za RSE programska direktorka nemačkog Aspen instituta za Evropu, Valeska Eš.\n"Ono što Bela kuća u ovom slučaju želi jeste prilika za fotografisanje, kako bi Predsednik saopštio da je postigao spoljnopolitički uspeh", ocenjuje Tomas Kantrimen, bivši američki diplomata, komentarišući predstojeći samit lidera Kosova i Srbije u Vašingtonu.


Turska: Francuska pokušava da okupira Siriju | Skandalozno\nTurska besna: Francuska pokušava da okupira Siriju\nEmanuel Makron – foto: Reuters\nPotencijalno slanje francuskog vojnog kontingenta u Siriju radi pomoći kurdskim formacijama može biti ocenjeno kao pokušaj okupacije Sirije, rekao je ministar odbrane Turske Nuretin Džanikli, javlja agencija Anadolija.\n„Usled skoro potpune eliminacije pretnje terorista iz ekstremističke organizacije DAEŠ u Siriji, nije ostalo zakonskih osnova za raspoređivanje vojnih kontingenata stranih država na severu Sirije. Ako Francuska pokuša da rasporedi svoj kontingent na severu Sirije, to će biti u suprotnosti sa međunarodnim pravom. Ovakve akcije Francuske bi mogle da budu ocenjene kao pokušaj okupacije teritorije Sirije“, navodi agencija reči turskog ministra.\nList “Parizijen” objavio je u četvrtak, pozivajući se na kurdskog predstavnika, da je predsednik Francuske Emanuel Makron na sastanku sa delegacijom predstavnika arapskog i kurdskog stanovništa uverio rukovodstvo Demokratskih snaga Sirije da će u grad Manbidž poslati specijalne snage kako bi se zaustavilo napredovanje turske vojske u regionu.\nPredsednik se, kako je naveo list, založio za uspostavljanje dijaloga između Demokratskih snaga Sirije i Turske uz pomoć Francuske.\nMinistarstvo spoljnih poslova Francuske je juče saopštilo da ne namerava da izvodi samostalnu vojnu operaciju na severu Sirije.\nBudite prvi sa komentarom na članku "Turska besna: Francuska pokušava da okupira Siriju"


Sednica SO Bečej: Programi rada javnih preduzeća i ustanova u petak pred odbornicima - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Sednica SO Bečej: Programi rada javnih preduzeća i ustanova u petak pred...\nSednica SO Bečej: Programi rada javnih preduzeća i ustanova u petak pred odbornicima\nDevetnaesta senica Skupštine opštine Bečej zakazana je za petak 28. februara u 9 sati. Pred odbornicima će se, sa gotovo tri meseca zakašnjena, naći programi poslovanja lokalnih javnih preduzeća i ustanova.\nMeđu 21 tačkom, koliko ih je na dnevnom redu, loklani parlament će se izjašnjavati i po pitanju: Izveštaja o realizaciji Godišnjeg plana rada Dečjeg vrtića „Labud Pejović“ Bečej za radnu 2012/2013. godinu, Godišnjeg plana rada Predškolske ustanove „Labud Pejović“ Bečej za radnu 2013/2014. godinu, Plana i program rada „LINK FTO“ društva sa ograničenom odgovornošću za fizičko-tehničko obezbeđenje Bečej za 2014. godinu. Glasaće se i o Programu poslovanja Saveza sportova opštine Bečej za 2014. godinu, Izveštaju o radu Opštinskog štaba za vanredne situacije Bečej za period 01.01.2013. – 31.12.2013. godine, Godišnjem planu rada Opštinskog štaba za vanredne situacije Bečej za 2014. godinu, ali i o Odluci o izmeni Odluke o obrazovanju Opštinskog štaba za vanredne situacije. Na dnevnom redu su i razrešenje i imenovanje zamenika predsednika Izborne komisije opštine Bečej, kao o imenovanju člana Izborne komisije opštine Bečej. Skupština bi na 19. sednici trebalo da usvoji rešenje o razrešenju i imenovanju člana Upravnog odbora Turističke organizacije opštine Bečej.\nSkupštinski materijal pročitajte ovde.


Otvorena izložba "15 godina Belgrade Beer Festa" - Studio B\nOtvorena izložba „15 godina Belgrade Beer Festa“ Tanjug\nKulturaKultura Pocetna 23. 06. 2018. 21:28:02\nU susret 16. „Belgrade Beer Festu“, koji će biti održan od 15. do 19. avgusta na Ušću, na Kalemegdanu otvorena izložba najboljih fotografija nastalih tokom proteklih 15 godina održavanja tog festivala.\nOtvaranju izložbe prisustvovao je i zamenik gradonačelnika Beograda Goran Vesić koji je zahvalio svima koji su do sada učestvovali u organizaciji Beer Festa jer su, dodao je, za ovih 15 godina pokazali upornost i da mogu da naprave dobar festival.\nOn je naveo da je Beer Fest najveći ‘pivski’ festival u ovom delu Evrope koji tokom godine poseti oko 500.000 posetilaca.\n„Grad Beograd na poseban način podržava ovaj festival. Ove godine ćemo to uraditi još snažnije nego što je to bilo prethodnih godina, a sledeće godine će iza festivala stati i Vlada Srbije tako da ovaj festival neće biti samo beogradski, već će dobiti i nacionalni značaj“, rekao je Vesić.\nOn je dodao da je lepo da se kroz ovu izložbu fotografija podsetimo šta se sve dešavalo 15 godina.\n„Zahvalan sam svima koji učestvuju ne samo u organizaciji, već i onima koji nastupaju na Beer Festu jer svi oni zajedno prave jedan veliki događaj po kome je Beograd poznat. Mi ćemo se truditi da podržavamo ne samo Beer Fest već i druge slične manifestacije koje su važne za naš grad jer je manifestacioni turizam nešto na šta ćemo se fokusirati“, istakao je Vesić.\nOn je dodao da je potrebno da u Beogradu bude sve više i više događaja kako bi turisti imali razlog više da posete srpsku prestonicu.\nV.d. direktora Turističke organizacije Beograda Miodrag Popović je rekao da Beograd ove godine ima oko 600 manifestacija na otvorenom, od kojih su neke već održane.\n„To dovoljno govori o značaju koji pridajemo manifestacionom turizmu“, naveo je Popović koji veruje da će ovogodišnji Beer Fest biti lepši i bolji od prethodnih.\nDirektor JP „Beogradska tvrđava“ Petar Andrijašević je rekao da su organizatori Beer Festa, uz veliku pomoć Grada, napravili ne samo veliki festival već i brend.\n„Siguran sam da je Savsko šetalište na Kalemegdanu najbolje mesto za promociju ovakvog festivala jer ‘Beogradsku tvrđavu’ i Kalemegdan godišnje poseti više od dva miliona turista“, rekao je on i pozvao sve da dođu i uživaju u izložbi.\nPromo lice ovogodišnjeg Beer Festa je Đurđina Radić Điks koja je rekla da su svih ovih godina glavni aduti „Belgrade Beer Festa“ bili besplatan ulaz, odlična atmosfera, najpoznatiji pivski brendovi, kao i mužički program koji je predstavljao najbolje izvođače iz zemlje, regiona i sveta.\n„Tako će biti i ove godine“, istakla je ona i dodala da se Beer Fest našao na mapi najprestižnijih svetskih festivala, a Beograd postao još zanimljivija turistička destinacija.\nIzložbu „15 godina Belgrade Beer Festa“, koja će biti otvorena narednih mesec dana, organizovala je Beogradska kulturna mreža uz podršku Grada Beograda.


Održan sastanak Privrednog savjeta Opštine Tivat - Opština Tivat\nTreći po redu sastanak Privrednog savjeta, kojim je predsjedavao predsjednik opštine Tivat dr Siniša Kusovac, održan je juče u njegovom kabinetu. Ovo stručno savjetodavno tijelo Predsjednika Opštine razmatralo je nekoliko aktuelnih tema kao što su: posljedice krize uzrokovane koronavirusom i njen uticaj na lokalnu privredu i aktuelni paketi ekonomskih mjera pomoći stanovništvu i privredi na državnom i lokalnom nivou. Namjera je bila definisati zajedničke aktivnosti i mjere u cilju ublažavanja posljedica ekonomske krize na lokalnom nivou u narednom periodu.\n“U kriznim situacijama, opšte je poznato, dolazi do odliva kapitala, odluke o daljim ulaganjima se stopiraju, svi planovi stagniraju. Zato su nam od posebnog značaja informacije koje imate kada je u pitanja suočavanje lokalne privrede sa krizom.” – kazao je predsjednik Opštine Tivat. “Vaši direktni inputi biće nam od suštinskog značaja kada je u pitanju predlaganje novih mjera i preduzimanje narednih koraka.” Kusovac je zahvalio članovima Savjeta na odzivu i napomenuo da njihovo mišljenje i savjet doprinose efikasnijem i efektnijem radu lokalne uprave.\nBranko Zgradić, vlasnik renomirane kompanije koja uspješno posluje u Tivtu “Navar Incorporated” doo i bavi se izgradnjom, servisom i održavanjem plovila, naglasio je kako su ozbiljne kompanije krizu dočekale spremno. “Navar bilježi osjetno manji promet, međutim nemamo dugovanja. Sve naše obaveze uspješno izmirujemo i stabilni smo oslonac našem kolektivu koji broji 30 zaposlenih.” Zgradić je istakao dobru saradnju koju ima sa velikim ino projektima kao što su Porto Monetnegro i Luštica Bay. Najveći izazov sa kojim se suočava njegova kompanija jeste nedostatak kvalitetnog kadra, posebno dobrih zanatlija, po kojima je Tivat nekada bio poznat. “Imamo ambiciozne planove daljeg razvoja koji podrazumijevaju zapošljavanje novih ljudi, međutim suočavamo se sa nedostatkom kvalitetnih zanatskih radnika”, kazao je Zgradić. Njegova sugestija odnosila se na rad administracije u lokalnoj upravi, koja mora biti brža i efikasnija.\nRadu Savjeta doprinos je dao Goran Kovačević u ime kompanije “Luštica Development”, koji je prisutne izvijestio, da po osnovnu iskustvu kompanije za koju radi, Crna Gora i Tivat još uvijek jesu prepoznate kao mjesta sigurna za kapital. “Mi smo iskoristili određene ekonomske mjere donešene na državnom nivou i one su bile značajne za naše poslovanje u prvih par mjeseci aktuelne krize. Naše poslovanje je stabilno, međutim projekcije su nesigurne i mi smo u ovom ternutku spremni za nekoliko mogućih scenarija.” – rekao je Kovačević. Ohrabruje činjenica da Luštica Bay ne bilježi pad interesovanja za kupovinu nekretnina. Po riječima Kovačevića, ono je na nekim tržištima čak i veće u poređenju sa 2019. On je napomenuo da bi bilo važno pored seta anti-kriznih mjera, sada razmišljati i o setu podsticajnih mjera koje bi dale dodatan zamah privredi.\n“Po informacijama koje imamo, popunjenost tivatskih hotela u avgustu je nešto boolja, na nivou je 70% u odnosu na isti period prošle godine, međutim na udaru su izdavaoci privatnog smještaja”, istakla je Danica Banjević, direktorica Turističke organizacije Tivat, i dodala da je TO Tivat trenutno fokusirana na pripremu naredne turističke sezone. “Nadamo se da ćemo do kraja ove godine ostvariti sve kriterijume u procesu sertifikacije Tivta kao “zelene destinacije”. Ona je podsjetila i na dugoročne mjere Vlade Crne Gore, koje za cilj imaju podršku tur-operatorima i izdavaocima smještaja, a za koje javni pozivi tek slijede.\nJedan od zaključaka jeste nužnost udruženog rada privrede i institucija na međunarodnoj promociji Tivta. Sekretar Sekretarijata za turizam i preduzetništvo Petar Vujović, predložio je uvođenje “loyalty kartice”, kako bi svi posjetioci Tivta pri svakom narednom dolasku imali određene benefite. Takođe, on je izvijestio Savjet da je u izradi Strategija zapošljavanja na nivou Opštine, te da su povratne informacije o deficitarnim zanimanja ključne.\nSastanku su prisustvovali predstavnici kompanije “Adriatic Marinas”, ali i opštinskog Sekretarijata za investicije, uređenje prostora i održivi razvoj. Privredni savjet osnovan je krajem 2019. godine i pruža značajan uvid u kretanja na privrednoj sceni Tivta, te omogućava lakše identifikovanje poslovnih barijera i načine njihovog otklanjanja.


Oktobar 2021. – Stranica 9 – Kladjenje.rs\nNajava i analiza, Bundesliga, 7. kolo: Pravog derbija nema, najinteresantnije u Volfsburgu\n1 Oktobra, 2021 Peca 0\nSledi 7. kolo u elitnom nemačkom fudbalskom rangu. Nakon ove runde bundesligaši opet odlaze na pauzu, pa neće biti klupskog fudbala narednog vikenda. U ovom kolu nema nekog izrazitog derbija, šampion dočekuje Ajntrah, dok će […]\nTiket dana (petak, 01.10.2021)\nPočinje deseti mesec u godini, a dobru ponudu imaćemo u naredna tri dana, pošto nakon toga kreće još jedan reprezentativni prozor, kada je utamica mnogo manje. Napominjemo da su predložene kvote bile aktuelne u trenutku […]\nTip dana: Lans – Rems: Može li domaćin i posle ovog kola da sačuva drugo mesto na tabeli?\n1 Oktobra, 2021 Vlajko 0\nU petak je i te kako interesantna ponuda za klađenje, a za vas smo ovog puta analizirali prvi meč devetog kola francuske Lige 1 koji se igra u Lansu gde će istoimena ekipa na svom […]


Sremuš čudotvorac 20 puta lekovitiji od belog luka - juGmedia\nSezona je branja sremuša, poznatijeg u narodu kao medveđi, šumski ili divlji luk, koji je snažan prirodni antibiotik, obiluje vitaminom C, alicinom, mineralnim materijama, sumpornim jedinjenjima, karotinom i drugim lekovitim prirodnim materijama, pa stručnjaci ocenjuje da je ova samonikla biljka koja raste u šumskim vlažnim predelima, 20 puta lekovitija od belog luka.\nMladi listovi sremuša beru se tokom aprila i maja i preporučuje se da se konzumiraju sveži. Listovi su ukusni s mirisom belog luka, mogu se sveži jeste ili kao začinjena salata.\nSremuš utiče na bolje pamćenje i koncentraciju, pomaže kod respiratornih tegoba, sprečava bolesti srca i krvnih sudova, bori se protiv nesanice i vrtoglavice, blagotvoran je za osteoporozui artritis, štiti od infarkta i jača srce, vezuje za sebe otrove i masnoću iz krvi, creva i želuca i izbacuje ih iz organizma, snižava krvni pritisak, podstiče rad bubrega, smiruje probavne tegobe, leči proliv, lenjost creva i tvrdu stolicu i pomaže kod gihta i reume.\nPripreme i treninzi građana za treći Vranjski polumaraton\nRadno mesto kao dom, kao porodica\nMEDVEĐA – Osmeh je ono prvo što ćete spaziti na licu Nade Dimić kada uđete u kancelariju pored kabineta predsednika opštine, a ni minut neće…\nLEBANE - Članovi opštinskog danas su usvojili odluku o odobravanju projekta stručnog osbosobljavanja nezaposlnih lica u skladu sa Lokalnim akcionim…


Prava dece koja žive i rade na ulici tema međunarodne konferencije – LookerWeekly.com magazin\nU Srbiji je predstavljen Opšti komentar Ujedinjenih Nacija, dokument kojim se po prvi put ikada na ovako visokom nivou i zvanično, priznaju prava dece uključene u život i/ili rad na ulici. Konferenciju je organizovao Centar za integraciju mladih uz podršku Nemačke razvojne saradnje koju realizuje GIZ. Visoki državni i strani zvaničnici i profesionalci iz oblasti socijalne i dečije zaštite su diskutovali o preporukama Opšteg komentara UN i mogućnostima implementacije i unapređenja usluga usmerenih na decu uključenu u život i/ili rad na ulici u Republici Srbiji.\n“Ponosni smo što smo organizovali konferenciju koja je omogućila ovakav vid razmene znanja i iskustava, ali i planova za buduća poboljšanja usluga namenjenih deci koja su uključena u život i/ili rad na ulici u Srbiji. Mi se kroz uslugu Svratišta za decu na dve lokacije u Beogradu, kao i kroz druge usluge, aktivno borimo za to da realnost ove dece postane lepša i naš rad već 10 godina unazad baziramo na principima opisanim u Opštem komentaru UN koji je danas predstavljen. Nadamo se da ćemo uz podršku grada Beograda moći da nastavimo da dajemo doprinos u ovoj oblasti zaštite dece, jer možemo biti ozbiljan saveznik Vlade u primeni preporuka i optimizaciji sistema”, izjavio je Marko Tošić, izvršni director Centra za integraciju mladih.\nČetvrta sezona ciklusa koncerata KOLARAC TVOJ SVET MUZIKE, koju Centar za muziku Kolarčeve zadužbine organizuje u saradnji sa MTS-om, počinje 11. oktobra nastupom pijaniste Siprijana Kacarisa sa Kiparskim simfonijskim...\nNekada je Đula vrvela od turista iz Jugoslavije, a danas je sve više ljudi iz Srbije koji joj se vraćaju zbog doze zdravlja i uživanja. Glavni razlog, zašto je ova banja i dalje atraktivna turistička destinacija, leži...


SAD traže jačanje ekonomskih veza sa Turskom – Minber\nožu. 31, 2012 at 8:07 am\nNa sastanku Predstavničkog doma Kongresa Sjedinjenih Američkih Država, čija tema su bili odnosi Vašingtona sa Evropom i Evroazijom, istaknuta je potreba da se unaprijede trgovinski odnosi sa Turskom.\nZajedički stav zastupnika koji su govorili na sjednici bio je da bi se trebale ojačati ekonomske veze sa Turskom, koja se u posljednje vrijeme istakla u ekonomskom rastu, zauzevši 16. mjestu u svijetu i 6. mjesto u Evropi.\nPredsjedavajući pododbora za Evropu i Evroaziju, republikanac Dan Burton, rekao je da uprkos krizi u euro zoni, povoljne prilike za izvoz iz SAD-a postoje ne samo u Evropskoj uniji, nego i u Turskoj, Rusiji i nekim bliskoistočnim zemljama, ali i Istočnoj Evropi. Osim toga, Burton je skrenuo pažnju i na nedavno objavljene podatke o ekonomskom rastu Turske.\nJean Schmidt, takođe republikanac i osvjedočeni prijatelj Turske, rekao je da je Turska veoma važna kao zemlja u kojoj se susreću istočna i zapadna tržišta, te da bi SAD trebale usmjeriti svoju pažnju na to rastuće tržište.\nZamjenik šefa Američke trgovinske komore za evropski i evroazijski region, Peter Rashish, izjavio je da je Turska zemlja od rastuće strateške važnosti, sa dinamičnim ekonomskim rastom i aktivnom ulogom u međunarodnim političkim zbivanjima.\nAdvokat vojnika-ubice: Američke vlasti blokiraju istragu o masakru nad afganistanskim civilima


RTS :: Saniraju se štete od nevremena u selima Ljiga i Velike Plane\nSrbija danas Saniraju se štete od nevremena u selima Ljiga i Velike Plane\nSaniraju se štete od nevremena u selima Ljiga i Velike Plane\nsreda, 25. jul 2018, 14:54 -> 15:31\nU delu ljiške opštine zbog poplava i šteta od bujica dva puta je proglašavana vanredna situacija u proteklih mesec dana. Lokalna samouprava je raspoloživa sredstva u budžetu utrošila nakon prve elementarne nepogode, pa je zato sada u pomoć pritekla i vojska. I u opštini Velika Plana štete na objektima i u poljoprivredi su milionske.\nU najugroženijim ljiškim selima, umesto lokalne mehanizacije, vojska trenutno sanira posledice koje su za sobom ostavile bujice.\nU Kozelju, prioritet je čišćenje korita reke Kozeljice i osposobljavanje do skora neupotrebljivih lokalnih puteva.\n"Mnogo je bolje sad. Ljudi su izašli u susret. Vojska je došla da pomogne da uradi da sanira ove posledice ovih elementarnih nepogoda, unekoliko da ublazi ovo", kaže Mihajlo Pavlović, sel iz Kozelja.\n"Najurgentnije je bilo glavni put i korito reke, a sad da iskoristimo mašine da popravimo i ove puteve koje je voda odnela takodje koji su okolo glavnog puta", navodi Miša Ilić, predsednik MZ Kozelj.\n"U opštini Ljig, nakon dve elementarne nepogode, procenjena šteta je oko 300 miliona dinara. U osam mesnih zajednica treba sanaritai oko 200 kilometara seoskih puteva. Od Kancelarije za javna ulaganja, u Ljigu očekuju oko 200 miliona dinara za saniranje korita reke Kozeljice i izgradnju mostova", objašnjava Dragan Stanković, kapetan Vojske Srbije.\n"Mislim da ćemo odraditi sve u skladu sa mogućnostima. Mislim da će putevi biti prohodni u narednih najduže petnaestak dana. Veći deo tih puteva je i prohodan", kaže Dragan Lazarević, predsednik Opštine Ljig.\nPosledice nezapamćenog grada i u nekoliko sela u opštini Velika Plana teško će se nadoknaditi. Junsko nevreme, ugrozilo je proizvodnju na farmama.\nU domaćinstvu Rada Bogdanovića u Miloševcu, uništen je deo štale i usevi na 400 hektara.\nIgor Matković, predsednik opštine Velika Plana, navodi:\n"Ukupno, ako to saberemo to je nekih 11,5 miliona evra. Ogromna sredstva i imajući u vidu da su štetu pretrpele i druge opštine u Srbiji ogromno je to izdvajanje i za Vladu Republike Srbije, tako da smo mi za ovo sto smo dobili zahvalni a za ostalo ćemo se boriti da pomognemo šta i koliko je moguće."\nKancelarija za javna ulaganja Republike Srbije nadoknadiće deo troškova za štete na građevinskom materijalu, koje su u Velikoj Plani procenjene na oko 150 miliona dinara.


HomePolitikaPlan Amerikanaca – sporazum 2020. u skupštini, opozicija daje puni legitimitet\n21/08/2019 Redakcija BALKAN TV Politika, za slajder 0\nPlan Stejt departmenta je da Priština ukine takse, da se pregovori Beograda i Prištine nastave sredinom septembra, da najkasnije do juna sledeće godine sporazum dođe u Skupštinu Srbije i prođe ratifikaciju, a da u raspravi i glasanju učestvuje i opozicija, čime se daje puni legitimitet, piše Blic.\nPrema navodima lista, predsednik Srbije Aleksandar Vučić je na sastanku sa američkim državnim sekretarom Majkom Pompeom tražio da Priština ukine takse, da SAD zauzmu izbalansiran pristup rešavanju krize na KiM i zaštitu za narod i manastire.\nIzvor Blica iz diplomatskih krugova navodi da je Pompeo rekao da Amerika nema nikakve veze sa taksama i da ne podržava tu meru.\nPrema oceni sagovornika lista, u narednih nekoliko nedelja i posle prvih poteza nakon sastanka Vučić – Pompeo, biće mnogo jasnije stvari kada je reč o odnosu Trampove administracije prema ovom regionu i uopšte prema rešavanju kosovskog čvora.\nAko neko može da utiče na vlast u Prištini, onda su to Amerikanci, mentori kosovske nezavisnosti. Trenutno im situaciju otežava politički vakum do koga je došlo kada je Ramuš Haradinaj podneo ostavku na mesto premijera, piše list.\nU punom kapacitetu američka diplomatija radi na više frontova kako bi sporazum Beograda i Prištine bio potpisan do leta 2020. Kada sporazum bude finiširan i uđe u Skupštinu Srbije, Amerikancima će biti važno da u parlamentu budu i predstavnici opozicije. Nije važno kako će glasati, već da sede u sali i glasaju, kazao je sagovornik Blica.\nDodik danas sa Srbima iz opština Federacije BiH\nTotal Hits : 4387051


Sudija regionalnog suda u Kataloniji naredio je puštanje na slobodu uz mjere zabrane za šest osoba uhapšenih u okviru obračuna španskih vlasti s organizacijom referenduma o nezavisnosti Katalonije planiranog za 1. oktobar.\nU saopćenju ovog regionalnog pravosudnog tijela navodi se da je njih šestero odbilo svjedočiti kada su u petak izvedeni pred sudiju, javlja AP. Još nekoliko osoba je uhapšeno u srijedu, ali su kasnije puštene.\nU saopćenju se dodaje da je ovih šest osoba i dalje pod istragom za neposluh, zloupotrebu ovlasti i pronevjeru, te će se morati pojaviti pred sudom svake sedmice.\nMeđu njima su Josep Maria Jove, generalni sekretar za ekonomske poslove ove regije i pomoćnik potpredsjednika Katalonije Oriol Junqueras.\nU protekla 24 sata hiljade ljudi je protestiralo zbog hapšenja ovih zvaničnika, te su ove demonstracije okončane nakon vijesti o oslobođenju.


Srbija: Očekujemo ciklon iz Bugarske i Rumunije | Banjaluka.net\nSrbija: Očekujemo ciklon iz Bugarske i Rumunije\nPomoćnik načelnika Sektora za vanredne situacije MUP-a Srbije Goran Nikolić izjavio je da trenutno nema većih problema u Srbiji kada je riječ o poplavama.\nIpak, on je rekao da su zbog najava Republičkog hidrometeorološkog zavoda, preventivno pojačane snage na jugu zemlje.\n– Od jutros smo počeli da pojačavcamo snage u istočnoj Srbiji, jer očekujemo ciklon koji je najavljen iz Bugarske i Rumunije. U Boru, Zaječaru, Niškom delu i južnije pojačavamo snage za slučaj da dođe do izlivanja, mada su tamo prazna korita reka i nemamo velike vodostaje. Mi ćemo svakako biti pripravni i spremni da reagujemo ako bude trebalo- rekao je Nikolić.\nIstočnu Srbiju je, prema njegovim rečima, RHMZ pomenuo, pa su snage preventivno od jutros pojačane, a čine ih još i Vojska Srbije, Žandarmerija, Gorska služba spasavanja, Crveni krst i ostali koji mogu da pomognu. Nikolić je ocijenio da će biti problematična noć između nedelje i ponedeljka, ako dođe do obilnijih padavina.\n– U svakom slučaju, u delovima Srbije koji su prije par dana bili poplavljeni, čačanski, užički i novopazarski dio, i dalje se budno motri situacija, jer su to ugrožena područja gde i manja količina padavina može da bude problematična- naveo je on.\nNikolić je rekao da, kada je riječ o velikim rekama, poput Dunava i Save, tu za sada nema problema, nije došlo do izlivanja rijeka, i nada se da do toga neće ni doći. Kada je riječ o situaciji kod Šapca, Nikolić je rekao da vijesti koje su se pojavila da je voda probila nasip i da ima problema – nisu tačne.\n– Problema nema, već vodoprivredna preduzeća preduzimaju preventivne mjere da bi srečile probijanje, za slučaj da se nivo vode podigne- objasnio je on.\nGovoreći o ostatku Srbije, Nikolić je rekao da je noć bila mirna, pa ne očekuje, kako je rekao, eskalaciju ni tokom dana.


Dvorana Doma sindikata – repertoar (8-14. novembar) - Dan u Beogradu\nNaslovna » Izlasci » Film » Bioskopski repertoari » Dvorana Doma sindikata – repertoar (8-14. novembar)\nAh Neša 8. novembar 2012. Bioskopski repertoari Postavite komentar\nPogledajte repertoar Dvorane Doma sindikata (Trg Nikole Pašića 5a) koji će važiti od 8. do 14. novembra.\nUskoro će se u salama Doma sindikata prikazivati filmovi “Nemoguće” i “Smrt čoveka na Balkanu” (15. novembar), kao i „Sumrak saga: Praskozorje 2“ i „Oteta“ (22. novembar). Najavljeno je predavanje dizajnera Karima Rašida “Dizajn novog globalizma” (23. novembar).\nSubota, 10. novembar (20.30) Miki Jevremović: 50 godina – solistički koncert\nArgo… sala II – 22.30\nRazbijač Ralf 3D, sinhronizovano… sala II – 16.15\nArtiljero… sala II – 18.15\nLedeno doba 4: Pomeranje kontinenata, sinhronizovano… sala III – 16.30 i 18.30\nOpise filmova pogledajte OVDE.\nTagovibioskopi bioskopski repertoari dub dvorana doma sindikata film\nPrethodni Nivo buke u Beogradu veći 10 do 15 decibela od dozvoljenog\nSledeći Liga Evrope: Partizan – Inter


DANAS POPTISANO JOŠ 36 UGOVORA O POMOĆI ZA SANACIJU ŠTETE NASTALE U ZEMLJOTRESU\nPetak, 24. septembar 2021. u 11:54\nNačelnik opštine Kostajnica Nikola Janetović potpisao je danas ugovore o dodjeli prioritetne novčane pomoći za sanciju štete nastale u zemljotresu sa još 36 lice.\n“Vrijednost današnjih 36 ugovora je 96.720 KM, a do sada je potpisan 121 ugovor ukupne vrijednosti 329.000 KM”, rekao je Janjetović Radiju Kostajnica.\nNačelnik je podsjetio da je Javni poziv za podnošenje prijava za ostvarivanje prava na prioritetnu novčanu pomoć za sanaciju materijalne štete na stambenim, stambeno-poslovnim i poslovnim objektima izazvane zemljotresom otvoren do 4. oktobra ove godine do 15.00 časova i pozvao sve građane čiji su objekti oštećeni da se prijave.\nMeđu licima koja su danas potpisale ugovor o pomoći u sanaciji štete bila je i Ljuba Golić, čiji je objekat kategorisan četvrtim stepenom oštećenja.\n“U ovakvim vremenima, donacija svima znači mnogo, prvenstveno mojoj porodici i meni. Mi smo već sanirali kuću izvana, ali ostali su nam još unutrašnji radovi, tako da će ova sredstva svakako dobro doći”, kazala je Golićeva.\nSve informacije o prijavi na javni poziv građani mogu dobiti u šalter sali opštinske uprave Kostajnica, kontakt osobe su Haseda Suljanović i Slavka Vujasin, a kontakt telefon je 052/663-113/139, lokal 24.\n9. Oktobar u 11:55 343\n25. Oktobar u 09:46 43


Donesena odluka o davanju poljoprivrednog zemljišta u zakup | Palelive.com\nPočetna Regija Sokolac Donesena odluka o davanju poljoprivrednog zemljišta u zakup\nDonesena odluka o davanju poljoprivrednog zemljišta u zakup\nSOKOLAC – Skupština opštine /SO/ Sokolac na današnjoj sjednici donijela je odluku o davanju pod zakup poljoprivrednog zemljišta u svojini opštine posredstvom javnog nadmetanja, za fizička lica do 50 hektara, a za privredna društva do 200 hektara.\nGodišnja cijena zakupnine na lokalitetu Meljača, Zaštitni pojas i Brdo iznosi 1.000 KM, a cijena za ostale nepokretnosti – zemljišta prve klase 100 KM po hektaru, druge 90 KM, treće klase 80 KM.\nOdbornici su donijeli odluku o načinu i uslovima prodaje neposrednom pogodbom gradskog građevinskog zemljišta u svrhu kompletiranja parcele površine 505 metara kvadratnih, a početna cijena iznosi tri KM po metru kvadratnom.\nOpštinski parlament donio je odluku o prodaji građevinske parcele posredstvom licitacije na lokalitetu „Ćilimara“, površine 472 metra kvadratna, a početna cijena iznosi tri KM po metru kvadratnom. Za učešće u postupku licitacije učesnik je dužan da uplati kauciju 10 odsto od prodajne cijene.\nNa sjednici je donesena odluka o dodjeli priznanja – Povelja opštine, zlatne i srebrne plakete, zlatne značke i 200 KM istaknutim pojedincima i privrednim društvima, povodom Dana i krsne slave opštine – Ilindana, 2. avgusta ove godine.\nData je preporuka sokolačkom Srednjoškolskom centru „Vasilije Ostroški“ da prilikom donošenja plana upisa u školskoj 2017/2018. godini formira kombinovano odjeljenje koje će obuhvatiti zanimanje električar i elektromehaničar.\nSO osudila je nedavni fizički napad na aktivistu SNSD-a Jovana Golijana i kandidata za odbornika ove opštine, te daje punu podršku resornom ministarstvu i Centru javne bezbjednosti Istočno Sarajevo, kao i tužilaštvu na pronalaženju i kažnjavanju počinioca krivičnog djela.\nOdlučeno je da lokalna zajednica uputi pismo ovim organima da se istraje u otkrivanju i kažnjavanju počinilaca.\nPrethodni članakU petak počinje „Fudbal frends“\nNaredni članakSutra o stanju bezbjednosti na području grada


Euromont invest – Euromont\nKontakt Euromont invest\nInvestiranje, projektovanje i izgradnja stambenih zgrada\nEuromont Invest je ogranak firme Euromont DOO sa sedištem u Veterniku, pokraj Novog Sada. Kompaniju koja je osnovana 1997. godine odlikuje pre svega korektan odnos prema klijentima u svim sektorima poslovanja. Primarna delatnost Euromonta je transport ali su se stvorili uslovi da se kompanija oproba i u oblasti građevine. Euromont Invest se bavi investiranjem, projektovanjem i izgradnjom stambenih zgrada.\nmi smo najbolja adresa za vašu nekretninu...\nPosedujemo znanje i stručnost, želju za dokazivanjem i ostvarivanjem. Stvaramo konkurentske prednosti za naše klijente, nudeći prilagođena i sveobuhvatna rešenja za njihove potrebe i ciljeve.\nMISIJA naše kompanije je potpuno zadovoljenje zahteva kupca asortimanom i vrhunskim kvalitetom usluga. Tačnost, preciznost i sigurnost su samo neki od imperativa koje nastojimo da pružimo korisnicima naših usluga.\nVIZIJA Naša vizija pre svega je efikasan, stabilan i društveno odgovoran poslovni sistem. Orjentisanost ka kupcima praćenjem njihovih zahteva, proširenjem asortimana i stalno poboljšanje usluga je naš pogled u budućnost.\nEuromont invest je uvek na raspolaganju našim cenjenim kupcima da izađemo u susret po pitanju svih predloga , sugestija i želja. Našim kupcima je omogućen uvid u kvalitet gradnje , tako što će biti upoznati sa vrstom ugradnih materijala poput keramike , parketa , unutrašnjih i ulaznih vrata, sanitarija…. Trudićemo se da poboljšamo kvalitet života i rada u stambenim objektima oslanjajući se na pouzdano poslovanje i kvalitet.\nOsim odgovornosti koju na sebe preuzimamo prilikom izgradnje svakog novog objekta, bavimo se i podizanjem nivoa ekološke svesti kod građana, ali i svih odgovornih za oblikovanje urbanog prostora.\nStvorite svoj dom sa nama\nNudimo vam bezbednost i garanciju te transparentnost prilikom poslovanja. Trudimo se da ispunimo sve vaše zahteve a naše usluge su vam dostupne svih sedam dana u nedelji. Radimo bez skrivenih troškova a vama nudimo nekretnine bez posrednika, direktno od investitora.\nRezervišite svoju nekretninu\nLUKSUZ I KOMFORT NA ODLIČNOJ LOKACIJI\nSvojim dugogodišnjim iskustvom garantujemo sigurnost i pouzdanost u realizaciji ideja i projekata što na kraju vodi do zadovoljnog kupca.\nRealizacija projekata započinje kupoprodajom najatraktivnijih zemljišta preko izgradnje objekata koji se uklapaju u svoju prirodnu okolinu do prodaje luksuznih stanova.\nProfesionalnost – osluškujemo, pratimo potrebe i zahteve klijenata u cilju kreiranja rešenja koja su najbolja za vas.\nKompanija Euromont organizuje logističke usluge, kao i ulaganja u izgradnju zgrada i prodaju stanova.\n+381 021 823 001\nPonedeljak – Petak: 08-16\nBranka Vukosavljevića 32,\nSve investicije usmerene su ka jednom cilju – pružanju najkvalitetnije usluge našim klijentima.


Art magazin - Deset najskuplje prodatih umetničkih dela na aukcijama\nNa listi deset najskuplje prodatih umetničkih dela na aukcijama, četiri su slike čuvenog Španca Pabla Pikasa, a odmah za njim sa tri skulpture je švajcarski vajar Alberto Đakometi. Na prvom mestu liste je Pikasova slika "Žene Alžira" prodata na aukciji američke kuće Kristi u Njujorku, 11. maja 2015, za 179 miliona dolara čime je postavila novi svetski rekord kao najskuplje umetničko delo, prenosi list Mond.\nNa drugom mestu liste je triptih Frensisa Bejkona "Tri studije Lusijana Frojda" koji je prodat za 142,4 miliona dolara novembra 2013. godine na aukciji iste kuće. On je donedavno držao rekord.\nNa trećem mestu nalazi se najskuplje ikada prodata skupltura, čiji je autor švajcarski savremeni umetnik Alberto Đakometi, "Čovek koji pokazuje prstom". Ona je u prirodnoj veličini i koštala je 141,285 miliona dolara na aukciji kuće Kristi, takođe 11. maja u Njujorku.\nNa četvrtoj poziciji je slika norveškog ekspresioniste Edvarda Munka "Vrisak" prodata za rekordnih 119,9 miliona dolara 2. maja 2012. na aukciji kuće Sotbi u Njuorku. Početna cena bila je 40 miliona dolara.\nNa petom mestu je još jedno delo Pabla Pikasa, "Akt, zeleno lišće i bista", prodato 4. maja 2010. za 106,48 miliona dolara na aukciji kuće Kristi u Njujorku.\nNa šestom mestu je delo Endi Vorhola, metalni diptih dimenzija 2,43 puta 4,0 metra nastalo 1963. Prodato je 13. novembra 2013. u Njujorku kod Sotbija za 105,44 miliona dolara.\nNa sedmom mestu je Pikasova Slika "Dečak sa lulom" prodata 5. maja 2004. na Sotbijevoj aukciji u Njujorku za 104,16 miliona dolara.\nNa osmom mestu je skulptura Đakometija "Čovek koji hoda" prodata za 103,93 miliona dolara na Sotbijevoj aukciji 3. februara 2010, ovoga puta u Londonu.\nNa devetom mestu je takođe Đakometijeva skulptura, "Kočija", poznato delo moderne umetnosti koje je na aukciji u Sotbiju 4. novembra 2014. prodato za 100,97 miliona dolara. Delo predstavlja vitku boginju koja stoji na tenku s velikim točkovima kao simbol obnove posleratnog perioda.\nNa desetom mestu je Pikasova "Dora Mar sa mačkom" prodata u Njujorku na aukciji Sotbi 3. maja 2006. za 95,1 milion dolara.\nStručnjaci tvrde da su cene skočile zbog većih investicija u umetnička dela kao i zbog pojave novih bogatih kolekcionara.\n"Situacija se uskoro neće promeniti osim ako ne dođe do drastičnog pada stepena interesovanja, što ne verujem da će se dogoditi u bliskoj budućnosti", izjavio je diler umetnina sa Menhetna Ričard Fidzen.


Ministar Đorđеvić razgovarao sa francuskom državnom sеkrеtarkom Ministarstva vojskе Žanvijеv Dariusеk – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nČetvrtak, 10. Oktobar, 2019\nMinistar za rad, zapošljavanjе, boračka i socijalna pitanja Zoran Đorđеvić, prilikom posеtе Marsеju gdе jе kao izaslanik prеdsеdnika Alеksandra Vučića, prisustvovao obеlеžavanju 85. godina od ubistva kralja Alеksandra Prvog Karađorđеvića, razgovarao jе sa državnom sеkrеtarkom Ministarstva vojskе Francuskе Rеpublikе Žanvijеv Dariusеk.\nMinistar Đorđеvić istakao jе da mu jе drago što jе imao priliku da sa državnom sеkrеtarkom prisustvujе događaju koji jе od vеlikе važnosti za obе zеmljе, a kako jе rеkao, vеrujе da ćе podrška Francuskе Srbiji i u budućnosti biti vеlika, i na nivou odnosa kojе su našе dvе zеmljе imalе u Prvom i Drugom svеtskom ratu, kada su sе zajеdno na istoj strani borilе za slobodu.\n„Rеpublika Srbija nastavićе da čuva, nеgujе i dodatno unaprеđujе prijatеljstvo sa Francuskom, kako bi ukazala zahvalnost na ukazanoj pomoći tokom Prvog svеtskog rata. Takođе, cilj rеsornog ministarstva jеstе da sačuva uspomеnе na svе onе koji su sе borili za našu lеpšu budućnost, tе ćе u još višе pažnjе posvеtiti zaštiti ratnih mеmorijala i spomеnika”, rеkao jе Đorđеvić i još jеdnom istakao da su odnosi Francuskе i Srbijе danas na visokom nivou prе svеga zahvaljujući njеnim prеdsеdnicima Alеksandru Vučiću i Emanuеlu Makronu.\nKako jе navеo, i nеdavna posеta francuskog prеdsеdnika Emanuеla Makrona Srbiji jе još jеdna potvrda da su Srbija i Francuska na pravom putu da dostignu još viši nivo saradnjе u mnogim oblastima, kakvе zaslužuju njihovo postojano prijatеljstvo.\nDržavna sеkrеtarka Ministarstva vojskе Francuskе Rеpublikе Žanvijеv Dariusеk istakla jе da ćе Francuska uvеk pružati podršku našoj zеmlji i dodala da ćе sе lično zalagati da sе svi događaji, koji su bitni za obе stranе i koji potvrđuju prijatеljstvo Francuskе i Srbijе, uvеk obеlеžavaju na najvišеm mogućеm nivou.\nMinistarstvo za rad,zapošljavanje, boračka i socijalna pitanja :\nIzvor: Ministarstvo za rad,zapošljavanje, boračka i socijalna pitanja


RTCG - Radio Televizija Crne Gore - Nacionalni javni servis :: Politika :: Ispitati ustavnost zabrane političkih skupova\nHRA I IA 30. 06. 2020. 23:01 >> 23:00 4\nIspitati ustavnost zabrane političkih skupova\nAkcija za ljudska prava (HRA) i Institut alternativa (IA) podnijeli su Ustavnom sudu inicijativu za ocjenu ustavnosti naredbe o zabrani političkih skupova i ograničenju vjerskih okupljanja i predložili da se obustavi dejstvo tih mjera.\nNaredbom za preduzimanje privremenih mjera za sprečavanje unošenja u zemlju, suzbijanje i sprečavanje prenošenja koronavirusa od 26. juna, zabranjeno je održavanje političkih skupova na otvorenom javnom mjestu, dok su vjerska okupljanja ograničena na otvoreni prostor koji pripada vjerskom objektu.\nU HRA i IA smatraju da su tom naredbom uvedena pretjerana i nesrazmjerna ograničenja prava na slobodu mirnog okupljanja zbog zaštite zdravlja i da su ona diskriminatornog karaktera.\nU tim nevladinim organizacijama (NVO) smatraju da se cilj zaštite zdravlja mogao postići blažom mjerom, kao što je okupljanje uz obaveznu upotrebu maski i uz održavanje fizičke distance.\n“Ukazali smo da to što nijesu zabranjena okupljanja u zatvorenom prostoru, koja nose veći rizik od zaraze, kao i to da nijesu zabranjena nepolitička okupljanja na otvorenom, proslave, svadbe i druge manifestacije, ukazuje na diskriminatorni karakter naredbe”, navodi se u saopštenju.\nU inicijativi je istaknuto da Ustav Crne Gore dozvoljava samo privremeno ograničenje, a ne i ukidanje prava na mirno okupljanje, kao što je uvedeno u odnosu na političke skupove.\nKako je saopšteno iz IA, zabranom nije postignuta potrebna ravnoteža između zaštite zdravlja građana i ostvarivanja prava na slobodu mirnog okupljanja, koje predstavlja temelj demokratije.\n“Naredbom je na diskriminatoran način ograničeno pravo na mirno okupljanje, ako se uzme u obzir da nijesu zabranjeni javni skupovi u zatvorenom prostoru, koji predstavljaju još veći epidemiološki rizik, kao ni javni autobuski saobraćaj i druga okupljanja koja nemaju politički karakter”, kaže se u saopštenju IA.\nKako su rekli, njihova obaveza je da istraju u podsticanju institucija da postupaju onako kako bi trebalo da postupaju u demokratskoj državi, u cilju zaštite ljudskih prava od arbitrernosti vlasti, u skladu sa svojim nadležnostima.\n“Imajući u vidu dosadašnju praksu Ustavnog suda u ispitivanju ustavnosti naredbi za vrijeme epidemije virusa Covid 19, koja je ili bila prespora ili je nije ni bilo, ne očekujemo da će Ustavni sud i ovoga puta pravovremeno postupiti”, kazali su iz IA.\nHRA objavila priručnik o mirnim okupljanjima\nĐukanovićeva odluka o datumu izbora neustavna\n17. 06. 2020. 6


Brisel od Srbije očekuje da se postepeno usaglasi sa politikom EU prema Rusiji\nVesti Autor:Beta14. mar. 202213:4810 komentara\nBerbok u Beogradu: Kosovo, približavanje Srbije EU i stav Beograda prema Rusiji\n11. mar. 2022 47\nAna Pisonero, portparolka evropskog komesara Olivera Varheljija, je navela da je EU već prošle nedelje stavila do znanja da se „od zemalja kandidata za članstvo očekuje da se postepeno usaglase sa odlukama i stavovima EU kad je reč o spoljnoj i bezbednosnoj politici Unije“.\nVarheljijeva predstavnica za medije je ukazala na to da je Unija Rusiji zbog kršenja međunarodnog prava zavela veoma oštre kaznene mere i, kako je naglasila, "očekuje se da zemlje kandidati poput Srbije postepeno usaglase s tim merama".\n"Mi pratimo ovu situaciju i nemam ništa više da kažem o tome", zaključila je Ana Pisonero.\nAna PisoneroevrointegracijeEvropska komisijaEvropska unijarat u Ukrajinisankcije Rusiji


Lažna Istina :: Zabava :: Sami pronađite model\nSami pronađite model\nBeograd - Šef Delegacije Evropske unije (EU) u Srbiji Majkl Davenport izjavio je danas da ne postoji evropski model finansiranja javnog servisa i da je bitno da svaka zemlja pronađe način koji odgovara njenim potrebama, ali je naglasio da je najvažnije da se osigura nezavisnost javnog servisa.\nNije na meni da kažem na koji način to može da se obezbedi u Srbiji, ali sam svestan diskusija o tome u ovom trenutku, rekao je novinarima Davenport.\nUpitan o najavama Vlade Srbije da će taksa za javni servis iznositi 150 dinara, dok će ostatak novca biti obezbeđen iz budžeta, Davenport je odgovorio da je najvažnije obezbediti nezavisnost javnog servisa i da je na svakoj zemlji ponaosob da pronađe model finansiranja.\nOsvrćući se na godišnji izveštaj EU o Srbiji, Davenport je ocenio da je taj izveštaj sveobuhvatan i izbalansiran u svim oblastima.\n"Što se tiče medijskog sektora, konstatovali smo, uopšteno govoreći, da nije došlo do značajnijeg napretka što se tiče slobode govora i izražavanja", dodao je Davenport.\nOn je napomenuo da je u izveštaju istaknuto da su usvojeni medijski zakoni, da je njihova primena u toku i da je još rano da se kaže da li je ona uspešna i da li je u skladu sa ciljevima Medijske strategije.\nTrebalo bi, naravno, da nastavimo da veoma pažljivo pratimo situaciju, rekao je Davenport.\nKonstatovali smo i neke probleme u medijskom sektoru, poput curenja informacija iz zvaničnih istraga u medijsku sferu i problema sa još netransparentnim finansiranjem medija, ukazao je Davenport.\nOn je podsetio da je EU dala preporuke Vladi Srbije i medijskom sektoru za poboljšanje situacije.